CELEX: 42007X0619(01)
Language: mt
Date: 2007-06-19 00:00:00
Title: Ir-Regolament Nru 89 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Rekwiżiti uniformi għall-approvazzjoni ta’: I. Vetturi fir-rigward tal-limitazzjoni tal-veloċità massima tagħhom jew tal-funzjoni aġġustabbli tal-veloċità massima tagħhom II. Vetturi fir-rigward ta’ l-installazzjoni ta’ apparat li jillimita l-veloċità (SLD) jew ta’ apparat aġġustabbli li jillimita l-veloċità (ASLD) ta’ tip approvat III. Apparat li jillimita l-veloċità (SLD) u apparat aġġustabbli li jillimita l-veloċità (ASLD)

Avviż Legali Importanti



|






Ir-Regolament Nru 89 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Rekwiżiti uniformi għall-approvazzjoni ta’: I. Vetturi fir-rigward tal-limitazzjoni tal-veloċità massima tagħhom jew tal-funzjoni aġġustabbli tal-veloċità massima tagħhom II. Vetturi fir-rigward ta’ l-installazzjoni ta’ apparat li jillimita l-veloċità (SLD) jew ta’ apparat aġġustabbli li jillimita l-veloċità (ASLD) ta’ tip approvat III. Apparat li jillimita l-veloċità (SLD) u apparat aġġustabbli li jillimita l-veloċità (ASLD)  

Official Journal L 158 , 19/06/2007 P. 0001 - 0033



		Huma biss it-testi NU/KEE li għandhom effett legali skond il-liġi pubblika internazzjonali. L-istat u d-data ta’ dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument ta’ l-istat NU/KEE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html.Ir-Regolament Nru 89 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Rekwiżiti uniformi għall-approvazzjoni ta’:I. Vetturi fir-rigward tal-limitazzjoni tal-veloċità massima tagħhom jew tal-funzjoni aġġustabbli tal-veloċità massima tagħhomII. Vetturi fir-rigward ta’ l-installazzjoni ta’ apparat li jillimita l-veloċità (SLD) jew ta’ apparat aġġustabbli li jillimita l-veloċità (ASLD) ta’ tip approvatIII. Apparat li jillimita l-veloċità (SLD) u apparat aġġustabbli li jillimita l-veloċità (ASLD)Addendum 88: Regolament Nru 89Tinkorpora t-test validu kollu sa:Suppliment 1 għall-verżjoni oriġinali tar-Regolament – Id-data tad-dħul fis-seħħ: 12 ta’ Awwissu 20021. L-AMBITU1.1. Dan ir-Regolament japplika għal:1.1.1. Parti I: Vetturi ta’ kategoriji [1] M3, N2 u N3 [2] mgħammra b’SLD u għal vetturi ta’ kategoriji M u N mgħammra b’apparat aġġustabbli li jillimita l-veloċità ASLD li ma jkunux ġew approvati separatament skond il-Parti III ta’ dan ir-Regolament, jew li jkunu magħmula u/jew mgħammra b’tali mod li l-partijiet komponenti tagħhom ikunu jistgħu jitqiesu bħala li jissodisfaw totalment jew parzjalment il-funzjoni ta’ SLD jew ASLD, kif xieraq.1.1.2. Parti II: L-installazzjoni ta’ SLDs fuq vetturi ta’ kategoriji M3, N2 u N3 u l-installazzjoni ta’ ASLD fuq vetturi ta’ kategoriji M u N li t-tip tagħhom ikunu ġie approvat skond il-Parti III ta’ dan ir-Regolament.1.1.3. Parti III: SLDs li jkunu maħsuba biex jiġu mgħammra fuq vetturi ta’ kategoriji M3, N2 u N3 u ASLD li jkunu maħsuba biex ikunu mgħammra fuq vetturi ta’ kategoriji M u N.1.2. L-għanL-għan ta’ dan ir-Regolament huwa li jillimita l-veloċità tal-vetturi fit-toroq permezz ta’ sistema fil-vettura li jkollha l-funzjoni primarja li tikkontrolla l-alimentazzjoni tal-karburant fil-magna jew pemezz tal-ġestjoni tal-magna.1.2.1. Il-vetturi tal-kategoriji M3, N2 u N3 għandhom ikunu limitati għal veloċità massima miksuba minn apparat (SLD) jew funzjoni (SLF) li j/tillimita l-veloċità.1.2.2. Il-vetturi tal-kategoriji M1, N1 u M2 għandhom ikunu limitati għal veloċità stabbilita volontarjament mis-sewwieq permezz ta’ apparat (ASLD) jew funzjoni (ASLF) aġġustabbli li j/tillimita l-veloċità, meta dan/din i/tkun attivat/a.1.2.3. Il-vetturi tal-kategoriji M3, N2 u N3 jistgħu, barra minn hekk, ikunu mgħammra b’ASLD jew ASLF.2. DEFINIZZJONIJIET2.1. Għall-fini ta’ dan ir-Regolament:2.1.1. "Veloċità ta’ limitazzjoni V" tfisser il-veloċità massima ta' vettura b'tali mod li d-disinn jew it-tagħmir tagħha ma jippermettix reazzjoni wara li ssir azzjoni pożittiva fuq il-kontroll ta' l-aċċelleratur;2.1.2. "Veloċità stabbilita Vset" tfisser il-veloċità medja maħsuba tal-vettura meta din tkun qed taħdem f'kondizzjoni stabbli;2.1.3. "Veloċità stabblizzata Vstab" tfisser il-veloċità medja tal-vettura meta din tkun qed taħdem fil-kondizzjonijiet speċifikati fil-paragrafu 1.1.4.2.3 ta' l-Anness 5 ta’ dan ir-Regolament;2.1.4. "Veloċità massima Vmax" hija l-veloċità massima milħuqa mill-vettura fl-ewwel nofs perjodu tal-kurva tar-reazzjoni kif definita fil-figura ta’ l-Anness 5 (para. 1.1.4.2.4.).2.1.5. "Veloċità b’limitu aġġustabbli Vadj" tfisser il-veloċità stabbilita volontarjament mis-sewwieq.2.1.6. "Funzjoni aġġustabbli li tillimita l-veloċità ASLF" tfisser funzjoni li tippermetti lis-sewwieq li jistabbilixxi veloċità tal-vettura Vadj, u li meta din tkun attivata tillimita awtomatikament il-vettura għal dik il-veloċità.2.1.7. "Funzjoni li tillimita l-veloċità", tfisser funzjoni biex tikkontrolla l-alimentazzjoni tal-karburant tal-vettura jew il-ġestjoni tal-magna sabiex il-veloċità tal-vettura tkun limitata għal valur massimu determinat.2.2. Għall-fini tal-Parti I ta’ dan ir-Regolament:2.2.1. "Approvazzjoni ta’ vettura" tfisser l-approvazzjoni ta’ tip ta’ vettura fir-rigward tal-limitazzjoni tal-veloċità;2.3. Għall-fini tal-Parti II ta’ dan ir-Regolament:2.3.1. "Approvazzjoni ta’ vettura" tfisser l-approvazzjoni ta’ tip ta’ vettura fir-rigward ta’ l-installazzjoni ta’ SLD ta’ tip approvat skond il-Parti III ta’ dan ir-Regolament;2.4. Għall-fini tal-Parti I u l-Parti II ta’ dan ir-Regolament:2.4.1. "Tip ta’ vettura" tfisser vetturi li ma jkunux ivarjaw f’karatteristiċi essenzjali bħal:2.4.1.1. Il-mudell u t-tip ta’ l-SLD, jekk ikun hemm,2.4.1.2. Il-firxa ta’ veloċitajiet li fihom tkun tista’ tiġi stabbilita l-limitazzjoni fi ħdan il-firxa stabbilita għall-vettura ttestjata,2.4.1.3. Il-proporzjon ta’ qawwa massima tal-magna mal-piż meta mhux mgħobbi, inqas jew ugwali għal dak tal-vettura ttestjata, u2.4.1.4. L-ogħla proporzjon tal-veloċità tal-magna mal-veloċità tal-vettura fl-ogħla ger, inqas minn jew ugwali għal dik tal-vettura ttestjata;2.5. "Piż meta mhux mgħobbi" tfisser il-piż tal-vettura fi stat ta' tħaddim, mingħajr sewwieqa, passiġġieri jew tagħbija, iżda bit-tank tal-karburant mimli u bis-sett ta’ għodda tas-soltu u l-istepni abbord, fejn applikabbli;2.6. Għall-fini tal-Parti III ta’ dan ir-Regolament:2.6.1. "Apparat li jillimita l-veloċità (SLD)" tfisser apparat li l-funzjoni primarja tiegħu hi li jikkontrolla l-alimentazzjoni tal-karburant fil-magna sabiex il-veloċità tal-vettura tiġi llimitata għall-valur speċifikat;2.6.2. "Approvazzjoni ta’ SLD" tfisser l-approvazzjoni ta’ tip ta’ SLD fir-rigward tar-rekwiżiti stabbiliti fil-paragrafu 21 ta’ hawn taħt;2.6.3. "Tip ta’ SLD" tfisser SLDs li ma jvarjawx fir-rigward ta’ karatteristiċi essenzjali bħal:Il-mudell u t-tip ta’ l-apparat,Il-firxa ta’ valuri ta’ veloċitajiet li fihom l-SLD ikun jista’ jiġi stabbilit,Il-metodu użat għall-kontroll ta’ l-alimentazzjoni tal-karburant tal-magna.PARTI IL-APPROVAZZJONI TA’ VETTURI FIR-RIGWARD TAL-LIMITAZZJONI TAL-VELOĊITÀ MASSIMA TAGĦHOM3. L-APPLIKAZZJONI GĦALL-APPROVAZZJONI3.1. L-applikazzjoni għall-approvazzjoni ta’ tip ta’ vettura fir-rigward tal-limitazzjoni tal-veloċità għandha tkun sottomessa mill-manifattur tal-vettura jew mir-rappreżentant tiegħu li jkun akkreditat b’mod xieraq.3.2. Din għandha tkun akkumpanjata minn tliet kopji tad-dokumenti msemmija hawn taħt u bid-dettalji li ġejjin:3.2.1. Deskrizzjoni dettaljata tat-tip ta’ vettura u tal-partijiet tal-vettura relatati mal-limitazzjoni tal-veloċità, li tkun tinkludi d-dettalji u d-dokumenti msemmija fl-Anness I ta’ dan ir-Regolament;3.2.2. Vettura rappreżentattiva tat-tip li jkun se jiġi approvat għandha titressaq lis-servizz tekniku responsabbli mit-twettiq tat-testijiet ta’ l-approvazzjoni;3.2.3. Vettura li ma jkollhiex il-komponenti kollha li jikkorrispondu għat-tip tista’ tiġi aċċettata bil-kondizzjoni li l-applikant ikun jista’ juri, għas-sodisfazzjon ta’ l-awtorità kompetenti, li n-nuqqas ta’ dawn il-komponenti nieqsa m’għandu l-ebda effett fuq ir-riżultati tal-verifiki, f’dak li għandu x’jaqsam mar-rekwiżiti ta’ dan ir-Regolament.3.3. L-awtorità kompetenti għandha tivverifika l-eżistenza ta’ arranġamenti sodisfaċenti sabiex jiġu żgurati kontrolli effettivi fuq il-konformità tal-produzzjoni qabel ma tingħata l-approvazzjoni tat-tip.4. L-APPROVAZZJONI4.1. Jekk il-vettura mressqa għall-approvazzjoni skond dan ir-Regolament tissodisfa r-rekwiżiti tal-paragrafu 5 ta’ hawn taħt, l-approvazzjoni ta’ dak it-tip ta’ vettura għandha tingħata.4.2. Għandu jiġi assenjat numru ta’ approvazzjoni għal kull tip approvat. L-ewwel żewġ figuri (00 għar-Regolament fil-forma preżenti tiegħu) għandhom jindikaw is-serje ta’ emendi li jkunu jinkorporaw l-emendi tekniċi l-aktar reċenti magħmula għar-Regolament fiż-żmien tal-ħruġ ta’ l-approvazzjoni. L-istess Parti Kontraenti ma tistax tassenja l-istess numru lil tip ta’ vettura oħra.4.3. Għandu jiġi komunikat avviż ta’ approvazzjoni jew estensjoni jew ċaħda jew irtirar ta’ approvazzjoni jew it-twaqqif għal kollox tal-produzzjoni ta’ tip ta’ vettura skond dan ir-Regolament lill-Partijiet fil-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 1 ta’ dan ir-Regolament.4.4. Ma’ kull vettura li tkun konformi mat-tip ta’ vettura approvata taħt dan ir-Regolament għandu jkun hemm imwaħħla, b’mod li tidher u f’post li jkun faċilment aċċessibbli u li jkun speċifikat fil-formola ta’ l-approvazzjoni, marka internazzjonali ta’ l-approvazzjoni li tkun tikkonsisti minn:4.4.1. Ċirku madwar l-ittra "E" segwit bin-numru li jiddistingwi l-pajjiż li jkun ta l-approvazzjoni [3];4.4.2. In-numru ta’ dan ir-Regolament, segwit bl-ittra "R", daxx u n-numru ta’ l-approvazzjoni fuq il-lemin taċ-ċirku preskritt fil-paragrafu 4.4.1.;4.4.3. Is-simbolu addizzjonali li ġej: rettangolu madwar il-figura, (jew numru ta’ figuri), li juri l-veloċità stabbilita (jew firxa ta’ veloċitajiet stabbiliti), f’km fis-siegħa (u mili fis-siegħa jekk mitlub mill-applikant).4.5. Jekk il-vettura tkun konformi mat-tip ta’ vettura approvata, taħt wieħed jew aktar Regolamenti oħra annessi ma’ dan il-Ftehim, fil-pajjiż li jkun ħareġ l-approvazzjoni taħt dan ir-Regolament, is-simbolu msemmi fil-paragrafu 4.4.1 m’għandux għalfejn ikun ripetut; f’dak il-każ in-numri tar-Regolament u ta’ l-approvazzjoni u s-simboli addizzjonali tar-Regolamenti kollha li taħthom tkun ħarġet l-approvazzjoni fil-pajjiż li jkun ta l-approvazzjoni taħt dan ir-Regolament għandhom jitpoġġew fil-kolonni vertikali fuq il-lemin tas-simbolu msemmi fil-paragrafu 4.4.1.4.6. Il-marka ta’ l-approvazzjoni għandha tkun tista’ tinqara b’mod ċar u ma titħassarx.4.7. Il-marka ta’ l-approvazzjoni għandha titpoġġa qrib jew fuq il-pjanċa ta’ l-informazzjoni tal-vettura mwaħħla mill-manifattur.4.8. Il-mudelli B u C ta’ l-Anness 4 ta’ dan ir-Regolament jipprovdu eżempji ta’ arranġamenti ta’ marki ta’ approvazzjoni.4.9. Minbarra r-rekwiżiti ta’ mmarkar li jinsabu fil-paragrafu 4.4 ta’ hawn fuq, il-Partijiet Kontraenti f’dan ir-Regolament jistgħu jitolbu li l-vettura tkun mgħammra bi pjanċa li tkun f’pożizzjoni evidenti u faċilment aċċessibbli fil-kumpartiment tas-sewwieq u li b’mod ċar u li ma jitħassarx tkun turi:4.9.1. Il-kliem "MGĦAMMAR B’LIMITATUR TAL-VELOĊITÀ" (jew kliem simili ieħor li jkollu l-istess effett),4.9.2. L-isem u l-marka tan-negozju tal-kalibratur ta’ l-SLD (jekk applikabbli),4.9.3. Ċirku madwar l-ittra "E" segwit bin-numru li jiddistingwi l-pajjiż li jkun ħareġ l-approvazzjoni u n-numru ta’ dan ir-Regolament, segwit bl-ittra "R", u4.9.4. Il-veloċità stabbilita f’km fis-siegħa (u mili fis-siegħa, jekk ikun mitlub) li fiha tkun kalibrata l-vettura.5. IR-REKWIŻITI5.1. Ir-rekwiżiti għal vetturi ta’ kategoriji M3, N2 u N3 mgħammra b’SLF5.1.1. Il-limitazzjoni tal-veloċità trid tkun tali li l-vettura, f'użu normali, minkejja l-vibrazzjonijiet li tista’ tkun suġġetta għalihom, tkun konformi mad-dispożizzjonijiet tal-Parti I ta’ dan ir-Regolament.5.1.2. B'mod partikolari, l-SLD tal-vettura jrid ikun iddisinjat, mibni u mmuntat b'tali mod li jirreżisti l-fenomeni ta’ korrużjoni u taż-żmien li jkun espost għalihom u li jirreżisti t-tbagħbis skond il-paragrafu 5.1.6 ta’ hawn taħt.5.1.2.1. Il-livell ta’ limitazzjoni ma jista’, fl-ebda każ, ikun jista’ jiżdied, jew jitneħħa temporanjament jew permanentement minn fuq vetturi li qed jintużaw. L-invijolabilità għandha tiġi dimostrata lis-servizz tekniku b’dokumentazzjoni li tanalizza l-failure mode li fih is-sistema tkun ser tiġi eżaminta globalment. L-analiżi għandha turi, meta jiġi kkunsidrati l-istati differenti meħuda mis-sistema, il-konsegwenzi ta' xi modifika fl-istati ta' dħul u ta' ħruġ, il-possibilitajiet li jinkisbu dawn il-modifiki permezz ta' nuqqasijiet jew ta’ vjolazzjoni volontarja, u l-possibilità tal-preżenza tagħhom. Il-livell ta' analiżi għandu jkun dejjem sa l-ewwel nuqqas.5.1.2.2. Il-funzjoni ta' limitazzjoni tal-veloċità u l-konnessjonijiet meħtieġa għat-tħaddim tagħha, għajr dawk li huma essenzjali għat-tħaddim tal-vettura, għandhom ikunu jistgħu jiġu protetti minn kwalunkwe aġġustament mhux awtorizzat jew mill-interruzzjoni tal-forniment ta' enerġija tiegħu, bit-twaħħil ta' strumenti li jissiġillaw u/jew bil-ħtieġa li jintużaw għodod speċjali.5.1.3. Il-funzjoni tal-limitazzjoni tal-veloċità m'għandhiex tazzjona s-sistema tal-brejkijiet tal-vettura. Brejk permanenti (eż. ritardatur) jista' jiġi inkorporat biss jekk dan jaħdem wara li l-funzjoni li tillimita l-veloċità tkun irrestrinġiet l-alimentazzjoni tal-karburant għall-pożizzjoni minima ta' karburant.5.1.4. Il-funzjoni ta' limitazzjoni tal-veloċità trid tkun tali li ma taffettwax il-veloċità tat-triq tal-vettura jekk tiġi applikata azzjoni pożittiva fuq l-aċċelleratur meta l-vettura tkun għaddejja bil-veloċità stabbilita tagħha.5.1.5. Il-funzjoni ta' limitazzjoni tal-veloċità tista' tippermetti li jkun hemm kontroll normali ta' l-aċċeleratur sabiex ikun jista' jitbiddel il-ger.5.1.6. L-ebda nuqqas ta' tħaddim sodisfaċenti jew tbagħbis mhux awtorizzat, m'għandu jirriżulta f'żieda fil-qawwa tal-magna aktar minn dik mitluba mill-pożizzjoni ta' l-aċċeleratur tas-sewwieq.5.1.7. Il-funzjoni ta' limitazzjoni tal-veloċità għandha tinkiseb, independentement mill-kontroll ta' l-aċċeleratur użat, jekk ikun hemm iktar minn kontroll wieħed bħal dan li jista' jintlaħaq mill-pożizzjoni ta' bil-qiegħda tas-sewwieq.5.1.8. Il-funzjoni ta' limitazzjoni tal-veloċità għandha taħdem b'mod sodifaċenti fl-ambjent elettromanjetiku tagħha mingħajr tfixkil elettromanjetiku inaċċettabli għal kwalunkwe ħaġa f'dan l-ambjent.5.1.9. L-applikant għall-approvazzjoni għandu jipprovdi dokumentazzjoni li tiddeskrivi l-proċeduri ta’ verifika u kalibrazzjoni. Għandu jkun possibbli li l-funzjonament tal-funzjoni ta’ limitazzjoni tal-veloċità tkun verifikata waqt li l-vettura tkun wieqfa, (eż. għall-konformità fil-produzzjoni jew għal spezzjoni perjodika).5.1.10. Il-komponenti kollha meħtieġa għat-tħaddim sħiħ tal-funzjoni tal-limitazzjoni tal-veloċità għandhom jimtlew bl-enerġija waqt li l-vettura tkun qed tiġi misjuqa.5.2. Ir-rekwiżiti għal vetturi mgħammra b’ASLF5.2.1. L-ASLF għandu jkun tali li l-vettura f’użu normali, u minkejja l-vibrazzjonijiet li tkun suġġetta għalihom, tkun konformi mad-dispożizzjonijiet tal-Parti I ta’ dan ir-Regolament.5.2.1.1. B'mod partikolari, l-apparat u l-komponenti kollha li jsostnu l-ASLF iridu jkunu ddisinjati, mibnija u mmuntati b'tali mod li jirreżistu l-fenomeni ta’ korrużjoni u taż-żmien li jistgħu ikunu esposti għalihom.5.2.2. L-ASLF għandu jopera b’mod sodisfaċenti fl-ambjent elettromanjetiku tiegħu u għandu jkun konformi mal-preskrizzjonijiet tekniċi tar-Regolament Nru. 10 sa l-aħħar livell ta’ emendi fis-seħħ fiż-żmien ta’ l-approvazzjoni tat-tip.5.2.3. L-ebda nuqqas ta' tħaddim sodisfaċenti jew tbagħbis fis-sistema, m'għandu jirriżulta f'żieda fil-qawwa tal-magna aktar minn dik mitluba mill-pożizzjoni ta' l-aċċeleratur tas-sewwieq.5.2.4. Il-valur Vadj għandu jkun dejjem indikat lis-sewwieq u viżibbli mill-post tas-sewwieq. Dan ma jipprekludix xi interruzzjoni temporanja ta’ l-indikazzjoni għal raġunijiet ta’ sigurtà jew fuq talba tas-sewwieq.5.2.5. L-ASLF għandu jissodisfa r-rekwiżiti li ġejjin:5.2.5.1. L-ASLF m’għandux jazzjona s-sistema ta’ brejkijiet tal-vettura ħlief għal vetturi ta’ kategoriji M1 u N1, fejn is-sistema ta’ brejkijiet tal-vettura tista’ tiġi azzjonata.5.2.5.2. L-ASLF għandu jkun effettiv, tkun xi tkun it-tip ta’ magna jew trażmissjoni li tintuża.5.2.5.3. Il-veloċità tal-vettura għandha tkun limitata għal Vadj.5.2.5.4. Għandu jkun possibbli li tinqabeż il-Vadj meta l-vettura tkun ittestjata skond il-paragrafu 5.3.5.2.5.4.1. Biex tinqabeż il-Vadj, tkun meħtieġa azzjoni pożittiva [****].5.2.5.4.2. Kull darba li l-veloċità tal-vettura tkun qed taqbeż il-Vadj, is-sewwieq għandu jkun infurmat permezz ta’ sinjal xieraq ta’ twissija li ma jkunx l-ispeedometer.5.2.5.4.3. Il-konformità mal-paragrafu 5.2.5.4.2. għandha tkun dimostrata bit-twettiq tat-testijiet skond il-paragrafu 5.3.5.2.6. L-istabbiliment tal-Vadj:5.2.6.1. Għandu jkun possibbli li l-valur Vadj ikun stabbilit bi gradi li ma jkunux ikbar minn 10 km/siegħa bejn it-30 km/siegħa u l-veloċità massima tal-vettura.5.2.6.2. Fil-każ ta’ vetturi manifatturati għall-bejgħ fi kwalunkwe pajjiż fejn jintużaw l-unitajiet imperjali, għandu jkun possibbli li l-valur Vadj ikun stabbilit bi gradi li ma jkunux akbar minn 5 mph bejn l-20mph u l-veloċità massima tal-vettura.5.2.6.3. Dan għandu jsir b’apparat ta’ kontroll imħaddem direttament mis-sewwieq.5.2.7. L-attivazzjoni/id-de-attivazzjoni:5.2.7.1. L-ASLF għandu jkun jista’ jiġi attivat u de-attivat fi kwalunkwe ħin.5.2.7.2. L-ASLF għandu jkun de-attivat kull darba li l-magna tiġi mwaqqfa minn azzjoni volontarja tas-sewwieq.5.2.7.3. Meta l-ASLF jiġi attivat, l-istabbiliment inizjali tal-Vadj m’għandux ikun inqas mill-veloċità kurrenti tal-vettura.5.3. It-testijiet5.3.1. It-testijiet ta’ limitazzjoni ta’ veloċità li għalihom tkun sottomessa l-vettura għall-approvazzjoni kif ukoll ir-rendimenti ta’ limitazzjoni rikjesti, huma deskritti fl-Anness 5 ta’ dan ir-Regolament. Fuq talba tal-manifattur u bil-qbil ta’ l-awtorità ta’ l-approvazzjoni tat-tip, il-vetturi li l-veloċità ta’ limitazzjoni V tagħhom ma taqbiżx il-veloċità stabbilita Vset definita għal dawk il-vetturi jistgħu jiġu eżentati mit-testijiet ta’ l-Anness 5 bil-kondizzjoni li r-rekwiżiti ta’ dan ir-Regolament ikunu ġew sodisfatti.5.3.2. It-testijiet tal-limitazzjoni aġġustabbli tal-veloċità li għalihom tkun sottomessa l-vettura preżentata għall-approvazzjoni huma deskritti fl-Anness 6 ta’ dan ir-Regolament.5.3.2.1. Se jintgħażlu tliet veloċitajiet differenti għat-testijiet, li jkunu fid-diskrezzjoni tas-servizz tekniku.6. IL-MODIFIKAZZJONI TAT-TIP TA’ VETTURA U L-ESTENSJONI TA’ L- APPROVAZZJONI6.1. Kull modifika tat-tip ta' vettura għandha tkun innotifikata lid-dipartiment amministrattiv li jkun approva t-tip ta' vettura. Id-dipariment imbagħad jista' jew:6.1.1. Iqis li l-modifiki li saru m'għandhomx tendenza li jkollhom kull effett kuntrarju konsiderevoli u li, f'kull każ, il-vettura xorta għadha tikkonforma mar-rekwiżiti jew6.1.2. Jitlob rapport ieħor ta’ test mis-servizz tekniku responsabbli mit-twettiq tat-testijiet.6.2. Konferma jew ċaħda ta' approvazzjoni, fejn tkun speċifikata l-alterazzjoni, għandha tiġi kkomunikata lill-Partijiet fil-Ftehim ta’ l-1958 li japplikaw dan ir-Regolament permezz tal-proċedura speċifikata fil-paragrafu 4.3 ta’ hawn fuq.6.3. L-awtorità kompetenti li toħroġ estensjoni ta' approvazzjoni għandha tassenja numru serjali għal kull formola ta' komunikazzjoni mimlija għal tali estensjoni u għandha tinforma b’dan lill-Partijiet fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 1 ta’ dan ir-Regolament.7. IL-KONFORMITÀ FIL-PRODUZZJONI7.1. Kull vettura approvata taħt dan ir-Regolament għandha tkun manifatturata b’tali mod li tkun konformi mat-tip approvat billi tissodisfa r-rekwiżiti stabbiliti fil-paragrafu 5 ta’ hawn fuq.7.2. Sabiex ikun verifikat li r-rekwiżiti tal-paragrafu 7.1 ikunu sodisfatti, għandhom isiru verifiki xierqa tal-produzzjoni.7.3. Il-pussessur ta’ l-approvazzjoni għandu, b’mod partikolari:7.3.1. Jiżgura l-eżistenza ta’ proċeduri għall-kontroll effettiv tal-kwalità tal-vettura;7.3.2. Ikollu aċċess għat-tagħmir ta’ l-ittestjar meħtieġ għall-verifikazzjoni tal-konformità ma’ kull tip approvat;7.3.3. Jiżgura li d-data tar-riżultat tat-test tkun irreġistrata u li d-dokumenti annessi jibqgħu disponibbli għal perjodu li jrid jiġi stabbilit bi qbil mad-dipartiment amministrattiv;7.3.4. Janalizza r-riżultati ta' kull tip ta' test, sabiex jivverifika u jiżgura l-konsistenza tal-karatteristiċi tal-vettura, filwaqt li jikkonċedi li jkun hemm varjazzjonijiet permissibbli fil-produzzjoni industrijali;7.3.5. Jiżgura li għal kull tip ta' vettura jsiru kontrolli u testijiet biżżejjed skond il-proċeduri approvati mill-awtorità kompetenti;7.3.6. Jiżgura li kwalunkwe sett ta' kampjuni jew ta' komponenti tat-test li jipprovdu evidenza ta’ nuqqas ta' konformità fit-tip ta' test ikkonċernat għandhom iwasslu għal iktar ġbir ta' kampjuni u testijiet. Għandhom jittieħdu l-passi kollha neċessarji sabiex terġa’ tinġieb il-konformità mal-produzzjoni korrispondenti.7.4. L-awtorità kompetenti li tkun ħarġet l-approvazzjoni tat-tip tista' tivverifika f'kull mument il-metodi ta' kontrolli għall-konformità applikati f'kull unità ta' produzzjoni.7.4.1. F'kull spezzjoni, ir-rekords tat-testijiet u d-dokumenti tal-produzzjoni għandhom jiġu ppreżentati lill-ispettur li jkun qed iżur.7.4.2. L-ispettur jista' jagħżel kampjuni bl-addoċċ biex jiġu ttestjati fil-laboratorju tal-manifattur. In-numru minimu ta' kampjuni jista' jiġi determinat skond ir-riżultati tal-kontrolli tal-manifattur stess.7.4.3. Fejn il-livell tal-kwalità ma jkunx jidher sodisfaċenti jew ikun jidher li hemm bżonn li tiġi ppruvata l-validità tat-testijiet li jkunu saru fl-applikazzjoni tal-paragrafu 7.4.2., l-ispettur għandu jagħżel il-kampjuni li għandhom jintbagħtu lis-servizz tekniku li jkun wettaq it-testijiet ta' l-approvazzjoni tat-tip.7.4.4. L-awtorità kompetenti tista' twettaq kwalunkwe test stabbilit f'dan ir-Regolament. Il-frekwenza normali ta' spezzjonijiet awtorizzati mill-awtorità kompetenti għandha tkun ta' darba kull sentejn. F'każijiet fejn jinstabu riżultati mhux sodisfaċenti matul waħda minn dawn l-ispezzjonijiet, l-awtorità kompetenti għandha tiżgura li jittieħdu l-passi kollha meħtieġa sabiex terġa' tinkiseb il-konformità tal-produzzjoni malajr kemm jista' jkun.8. IL-PIENI GĦAN-NUQQAS TA’ KONFORMITÀ FIL-PRODUZZJONI8.1. L-approvazzjoni maħruġa fir-rigward ta' tip ta' vettura skond dan ir-Regolament tista' tiġi rtirata jekk ir-rekwiżiti stabbiliti fil-paragrafu 5 ta' hawn fuq ma jkunux imħarsa.8.2. Jekk Parti Kontraenti fil-Ftehim ta’ l-1958 li tapplika dan ir-Regolament tirtira approvazzjoni li hi tkun ħarġet preċedentement, din għandha minnufih tavża lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 1 ta’ dan ir-Regolament.9. IL-PRODUZZJONI LI TWAQQFET GĦAL KOLLOX9.1. Jekk il-pussessur ta’ l-approvazzjoni jwaqqaf għal kollox il-manifattura ta’ tip ta’ vettura approvat skond dan ir-Regolament, huwa għandu jinforma b’dan lill-awtorità li tkun ħarġet l-approvazzjoni. Malli tirċievi l-komunikazzjoni rilevanti, dik l-awtorità għandha tavża b’dan lill-Partijiet fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 1 ta’ dan ir-Regolament.10. L-ISMIJIET U L-INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TA’ TESTIJIET TA’ APPROVAZZJONI U TAD-DIPARTIMENTI AMMINISTRATTIVI10.1. Il-Partijiet Kontraenti fil-Ftehim ta’ l-1958 li japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli għat-twettiq ta’ testijiet ta’ approvazzjoni u tad-dipartimenti amministrattivi li joħorġu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew l-estensjoni, jew ċaħda jew irtirar ta’ approvazzjoni jew il-produzzjoni mwaqqfa għal kollox, maħruġa f’pajjiżi oħra.PARTI IIL-APPROVAZZJONI TA’ VETTURI FIR-RIGWARD TA’ L-INSTALLAZZJONI TA’ APPARAT LI JILLIMITA L-VELOĊITÀ (SLD) TA’ TIP APPROVAT11. L-APPLIKAZZJONI GĦALL-APPROVAZZJONI11.1. L-applikazzjoni għall-approvazzjoni ta’ tip ta’ vettura fir-rigward ta’ l-installazzjoni ta’ SLD ta’ tip approvat għandha tkun sottomessa mill-manifattur tal-vettura jew mir-rappreżentant tiegħu li jkun akkreditat b’mod xieraq.11.2. Din għandha tkun akkumpanjata minn tliet kopji tad-dokumenti msemmija hawn taħt u bid-dettalji li ġejjin:11.2.1. Deskrizzjoni dettaljata tat-tip ta’ vettura u tal-partijiet tal-vettura relatati mal-limitazzjoni tal-veloċità, li tkun tinkludi d-dettalji u d-dokumentazzjoni msemmija fl-Anness 2 ta’ dan ir-Regolament.11.2.2. Fuq talba ta’ l-awtorità kompetenti għandha tkun provduta wkoll il-formola ta’ komunikazzjoni tat-tip approvat (jiġifieri, Anness 3 ta’ dan ir-Regolament) ta’ kull tip ta’ SLD.11.2.3. Vettura rappreżentattiva tat-tip li jkun se tiġi approvat u mgħammra b’SLD tat-tip approvat, għandha titressaq lis-servizz tekniku,11.2.3.1. Vettura li ma jkollhiex il-komponenti kollha li jikkorrispondu għat-tip tista’ tiġi aċċettata bil-kondizzjoni li l-applikant ikun jista’ juri, għas-sodisfazzjon ta’ l-awtorità kompetenti, li n-nuqqas ta’ dawn il-komponenti nieqsa m’għandu l-ebda effett fuq ir-riżultati tal-verifiki, f’dak li għandu x’jaqsam mar-rekwiżiti ta’ dan ir-Regolament.11.3. L-awtorità kompetenti għandha tivverifika l-eżistenza ta’ arranġamenti sodisfaċenti sabiex jiġu żgurati kontrolli effettivi fuq il-konformità tal-produzzjoni qabel ma tingħata l-approvazzjoni tat-tip.12. L-APPROVAZZJONI12.1. Jekk il-vettura mressqa għall-approvazzjoni skond dan ir-Regolament tkun provduta b’SLD u tkun tissodisfa r-rekwiżiti tal-paragrafu 13 ta’ hawn taħt, l-approvazzjoni ta’ dak it-tip ta’ vettura għandha tingħata.12.2. Għandu jiġi assenjat numru ta’ approvazzjoni għal kull tip approvat. L-ewwel żewġ figuri (00 għar-Regolament fil-forma preżenti tiegħu) għandhom jindikaw is-serje ta’ emendi li jkunu jinkorporaw l-emendi tekniċi l-aktar reċenti magħmula għar-Regolament fiż-żmien tal-ħruġ ta’ l-approvazzjoni. L-istess Parti Kontraenti ma tistax tassenja l-istess numru lil tip ta’ vettura oħra.12.3. Għandu jiġi komunikat avviż ta’ approvazzjoni jew ta’ estensjoni jew ċaħda jew irtirar ta’ approvazzjoni jew it-twaqqif għal kollox tal-produzzjoni ta’ tip ta’ vettura skond dan ir-Regolament lill-Partijiet fil-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 2 ta’ dan ir-Regolament.12.4. Ma’ kull vettura li tkun konformi mat-tip ta’ vettura approvata taħt dan ir-Regolament għandu jkun hemm imwaħħla, b’mod li tidher u f’post li jkun faċilment aċċessibbli u li jkun speċifikat fil-formola ta’ l-approvazzjoni, marka internazzjonali ta’ l-approvazzjoni li tkun tikkonsisti minn:12.4.1. Ċirku madwar l-ittra "E" segwit bin-numru li jiddistingwi l-pajjiż li jkun ta l-approvazzjoni [3];12.4.2. In-numru ta’ dan ir-Regolament, segwit bl-ittra "R", daxx u n-numru ta’ l-approvazzjoni fuq il-lemin taċ-ċirku preskritt fil-paragrafu 12.4.1.12.4.3. Is-simbolu addizzjonali li ġej: rettangolu madwar numru ta’ figuri li jikkorrispondu għall-firxa ta’ veloċitajiet tal-vettura li għalihom l-SLD jista’ jkun stabbilit, determinati f’km fis-siegħa (u mili fis-siegħa jekk mitlub mill-applikant).12.5. Jekk il-vettura tkun konformi mat-tip ta’ vettura approvata, taħt wieħed jew aktar Regolamenti oħra annessi ma’ dan il-Ftehim, fil-pajjiż li jkun ħareġ l-approvazzjoni taħt dan ir-Regolament, is-simbolu msemmi fil-paragrafu 12.4.1 m’għandux għalfejn ikun ripetut; f’dak il-każ in-numri tar-Regolament u ta’ l-approvazzjoni u s-simboli addizzjonali tar-Regolamenti kollha li taħthom tkun ħarġet l-approvazzjoni fil-pajjiż li jkun ta l-approvazzjoni taħt dan ir-Regolament għandhom jitpoġġew fil-kolonni vertikali fuq il-lemin tas-simbolu msemmi fil-paragrafu 12.4.1.12.6. Il-marka ta’ l-approvazzjoni għandha tkun tista’ tinqara b’mod ċar u ma titħassarx.12.7. Il-marka ta’ l-approvazzjoni għandha titpoġġa qrib jew fuq il-pjanċa ta’ l-informazzjoni tal-vettura mwaħħla mill-manifattur.12.8. Il-mudelli B u C ta’ l-Anness 4 ta’ dan ir-Regolament jipprovdu eżempji ta’ arranġamenti ta’ marki ta’ approvazzjoni.12.9. Minbarra r-rekwiżiti ta’ mmarkar li jinsabu fil-paragrafu 12.4 ta’ hawn fuq, il-Partijiet Kontraenti f’dan ir-Regolament jistgħu jitolbu li l-vettura tkun mgħammra bi pjanċa li tkun f’pożizzjoni evidenti u faċilment aċċessibbli fil-kumpartiment tas-sewwieq u li b’mod ċar u li ma jitħassarx tkun turi:12.9.1. Il-kliem "MGĦAMMAR B’LIMITATUR TAL-VELOĊITÀ" (jew kliem ieħor simili li jkollu l-istess effett),12.9.2. L-isem u l-marka tan-negozju tal-kalibratur ta’ l-SLD (jekk applikabbli),12.9.3. Ċirku madwar l-ittra "E" segwit bin-numru li jiddistingwi l-pajjiż li jkun ħareġ l-approvazzjoni u n-numru ta’ dan ir-Regolament, segwit bl-ittra "R", u12.9.4. Il-veloċità stabbilita f’km fis-siegħa (u mili fis-siegħa, jekk ikun mitlub) li fiha tkun kalibrata l-vettura.13. IR-REKWIŻITI13.1. Ir-rekwiżiti li jikkonċernaw l-installazzjoni ta’ SLD approvat13.1.1. L-SLD għandha tkun installata b’tali mod li jippermetti lill-vettura, f'użu normali, li minkejja l-vibrazzjonijiet li tista’ tkun suġġetta għalihom, tkun konformi mad-dispożizzjonijiet tal-Parti II ta’ dan ir-Regolament.13.1.2. Id-dokument ta’ l-informazzjoni għandu jindika kif tkun żgurata l-invijolabilità ta’ l-SLD. Il-livell ta’ analiżi għandu jkun dejjem sa l-ewwel nuqqas.13.1.3. Il-funzjoni ta' limitazzjoni tal-veloċità għandha tinkiseb, independentement mill-kontroll ta' l-aċċeleratur użat, jekk ikun hemm iktar minn kontroll wieħed bħal dan li jista' jintlaħaq mill-pożizzjoni ta' bil-qiegħda tas-sewwieq.13.1.4. L-applikant għall-approvazzjoni għandu jipprovdi dokumentazzjoni li tiddeskrivi l-proċeduri ta’ verifika u kalibrazzjoni. Għandu jkun possibbli li l-funzjonament tal-funzjoni ta’ limitazzjoni tal-veloċità ikun verifikat waqt li l-vettura tkun wieqfa, (eż. għall-konformità fil-produzzjoni jew għal spezzjoni perjodika).13.1.5. Il-komponenti kollha meħtieġa għat-tħaddim sħiħ ta’ l-SLD għandhom jimtlew bl-enerġija waqt li l-vettura tkun qed tiġi misjuqa.13.1.6. Il-funzjoni tal-limitazzjoni tal-veloċità m'għandhiex tazzjona s-sistema tal-brejkijiet tal-vettura. Brejk permanenti (eż. ritardatur) jista' jiġi inkorporat biss jekk dan jaħdem wara li l-funzjoni li tillimita l-veloċità tkun irrestrinġiet l-alimentazzjoni tal-karburant għall-pożizzjoni minima ta' karburant.13.2. Ir-rekwiżiti li jikkonċernaw l-installazzjoni ta’ ASLD approvat13.2.1. Il-vettura li fuqha jkun installat l-ASLD approvat għandha tissodisfa r-rekwiżiti kollha tal-paragrafi 5.2.2., 5.2.4., 5.2.5.4., 5.2.6. u 5.2.7.14. IL-MODIFIKAZZJONI TAT-TIP TA’ VETTURA U L-ESTENSJONI TA’ L- APPROVAZZJONI14.1. Kull modifika tat-tip ta' vettura għandha tkun innotifikata lid-dipartiment amministrattiv li jkun approva t-tip ta' vettura. Id-dipariment imbagħad jista' jew:14.1.1. Iqis li l-modifiki li saru m'għandhomx tendenza li jkollhom kull effett kuntrarju konsiderevoli u li, f'kull każ, il-vettura xorta għadha tikkonforma mar-rekwiżiti, jew14.1.2. Jitlob rapport ieħor mis-servizz tekniku.14.2. Konferma jew ċaħda ta' approvazzjoni, fejn tkun speċifikata l-alterazzjoni, għandha tiġi kkomunikata lill-Partijiet fil-Ftehim ta’ l-1958 li japplikaw dan ir-Regolament permezz tal-proċedura speċifikata fil-paragrafu 12.3 ta’ hawn fuq.14.3. L-awtorità kompetenti li toħroġ estensjoni ta' approvazzjoni għandha tassenja numru serjali għal kull formola ta' komunikazzjoni mimlija għal tali estensjoni u għandha tinforma b’dan lill-Partijiet fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 2 ta’ dan ir-Regolament.15. IL-KONFORMITÀ FIL-PRODUZZJONI15.1. Kull vettura approvata taħt dan ir-Regolament għandha tkun manifatturata b’tali mod li tkun konformi mat-tip approvat billi tissodisfa r-rekwiżiti stabbiliti fil-paragrafu 13 ta’ hawn fuq.15.2. Sabiex ikun verifikat li r-rekwiżiti tal-paragrafu 15.1 ikunu sodisfatti, għandhom isiru verifiki xierqa fuq il-produzzjoni.15.3. Il-pussessur ta’ l-approvazzjoni għandu, b’mod partikolari:15.3.1. Jiżgura l-eżistenza ta’ proċeduri għall-kontroll effettiv tal-kwalità tal-vettura fir-rigward ta’ l-aspetti kollha relevanti għall-konformità mar-rekwiżiti stabbiliti fil-paragrafu 13 ta’ hawn fuq;15.3.2. Jiżgura li għal kull vettura approvata jsiru verifiki biżżejjed fir-rigward ta’ l-installazzjoni ta’ SLD tat-tip approvat, b’tali mod li l-vetturi kollha fil-produzzjoni jkunu konformi ma’ l-ispeċifikazzjonijiet tal-vetturi mressqa għall-approvazzjoni tat-tip;15.3.3. Jiżgura li, jekk il-verifiki mwettqa skond il-paragrafu 15.3.2. ta’ hawn fuq jipprovdu evidenza ta’ nuqqas ta’ konformità ta’ vettura waħda jew aktar mar-rekwiżiti stabbiliti fil-paragrafu 13 ta’ hawn fuq, għandhom jittieħdu l-passi kollha neċessarji biex terġa’ tinġieb il-konformità mal-produzzjoni korrispondenti.15.4. L-awtorità kompetenti li tkun ħarġet l-approvazzjoni tat-tip tista’ fi kwalunkwe ħin tivverifika l-metodi ta’ kontroll tal-konformità applikati għal kull unità ta’ produzzjoni. L-awtorità tista’ wkoll twettaq verifiki fuq bażi ta’ kif jinzerta fuq vetturi manifatturati f’serje fir-rigward tar-rekwiżiti stabbiliti fil-paragrafu 13 ta’ hawn fuq.15.5. Fejn jinstabu riżultati mhux sodisfaċenti matul waħda minn dawn il-verifiki u spezzjonijiet skond il-paragrafu 15.4 ta’ hawn fuq, l-awtorità kompetenti għandha tiżgura li jittieħdu l-passi kollha meħtieġa sabiex terġa' tinkiseb il-konformità tal-produzzjoni malajr kemm jista' jkun.15.6. Il-frekwenza normali ta' spezzjonijiet awtorizzati mill-awtorità kompetenti għandha tkun ta' darba kull sentejn. F'każijiet fejn jinstabu riżultati mhux sodisfaċenti matul waħda minn dawn l-ispezzjonijiet, l-awtorità kompetenti għandha tiżgura li jittieħdu l-passi kollha meħtieġa sabiex terġa' tinkiseb il-konformità tal-produzzjoni malajr kemm jista' jkun.16. IL-PIENI GĦAN-NUQQAS TA’ KONFORMITÀ FIL-PRODUZZJONI16.1. L-approvazzjoni maħruġa fir-rigward ta' tip ta' vettura skond dan ir-Regolament tista' tiġi rtirata jekk ir-rekwiżiti stabbiliti fil-paragrafu 13 ta' hawn fuq ma jkunux imħarsa.16.2. Jekk Parti Kontraenti fil-Ftehim ta’ l-1958 li tapplika dan ir-Regolament tirtira approvazzjoni li hi tkun ħarġet preċedentement, din għandha minnufih tavża lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 2 ta’ dan ir-Regolament.17. IL-PRODUZZJONI LI TWAQQFET GĦAL KOLLOX17.1. Jekk il-pussessur ta’ l-approvazzjoni jwaqqaf għal kollox il-manifattura ta’ tip ta’ vettura approvat skond dan ir-Regolament, huwa għandu jinforma b’dan lill-awtorità li tkun ħarġet l-approvazzjoni. Malli tirċievi l-komunikazzjoni rilevanti, dik l-awtorità għandha tavża b’dan lill-Partijiet fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 2 ta’ dan ir-Regolament.18. L-ISMIJIET U L-INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TA’ TESTIJIET TA’ APPROVAZZJONI U TAD-DIPARTIMENTI AMMINISTRATTIVI18.1. Il-Partijiet Kontraenti fil-Ftehim ta’ l-1958 li japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli għat-twettiq ta’ testijiet ta’ approvazzjoni u tad-dipartimenti amministrattivi li joħorġu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew l-estensjoni, jew ċaħda jew irtirar ta’ approvazzjoni jew il-produzzjoni mwaqqfa għal kollox, maħruġa f’pajjiżi oħra.PARTI IIIL-APPROVAZZJONI TA’ APPARATI LI JILLIMITAW IL-VELOĊITÀ (SLD)19. L-APPLIKAZZJONI GĦALL-APPROVAZZJONI TA’ SLD19.1. L-applikazzjoni għall-approvazzjoni ta’ SLD għandha tkun sottomessa mill-manifattur tal-vettura jew mir-rappreżentant tiegħu li jkun akkreditat b’mod xieraq.19.2. Għal kull tip ta’ SLD l-applikazzjoni għandha tkun akkumpanjata b’dan li ġej:19.2.1. Tliet kopji ta’ dokumentazzjoni li tiddeskrivi l-karatteristiċi tekniċi ta’ l-SLD u l-metodu ta’ l-installazzjoni tiegħu fuq kull mudell u tip ta’ vettura li għaliha jkun maħsub li jiġi installat l-SLD;19.2.2. Ħames kampjuni tat-tip ta’ SLD: il-kampjuni għandhom jinkludu, b’mod ċar u li ma jitħassarx, l-isem jew il-marka tan-negozju ta’ l-applikant u d-disinn tat-tip;19.2.3. Vettura jew magna (f’każ ta’ ittestjar fuq bank tal-magni) mgħammra bl-SLD tat-tip li jkun se jiġi approvat, magħżula mill-applikant bi qbil mas-servizz tekniku responsabbli għat-twettiq tat-testijiet ta’ l-approvazzjoni.19.3. L-awtorità kompetenti għandha tivverifika l-eżistenza ta’ arranġamenti sodisfaċenti sabiex jiġu żgurati kontrolli effettivi fuq il-konformità tal-produzzjoni qabel ma tingħata l-approvazzjoni tat-tip.20. L-APPROVAZZJONI20.1. Jekk l-SLD mressaq għall-approvazzjoni skond dan ir-Regolament jissodisfa r-rekwiżiti tal-paragrafu 21 ta’ hawn taħt, l-approvazzjoni ta’ dak it-tip ta’ SLD għandha tingħata.20.2. Għandu jiġi assenjat numru ta’ approvazzjoni għal kull tip approvat. L-ewwel żewġ figuri (00 għar-Regolament fil-forma preżenti tiegħu) għandhom jindikaw is-serje ta’ emendi li jkunu jinkorporaw l-emendi tekniċi l-aktar reċenti u importanti magħmula għar-Regolament fiż-żmien tal-ħruġ ta’ l-approvazzjoni. L-istess Parti Kontraenti ma tistax tassenja l-istess numru lil tip ieħor ta’ SLD.20.3. Għandu jiġi komunikat avviż ta’ approvazzjoni jew estensjoni jew ċaħda jew irtirar ta’ approvazzjoni jew it-twaqqif għal kollox tal-produzzjoni ta’ tip ta’ SLD skond dan ir-Regolament lill-Partijiet fil-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 3 ta’ dan ir-Regolament.20.4. Ma’ kull SLD li jkun konformi mat-tip ta’ SLD approvat taħt dan ir-Regolament għandu jkun hemm imwaħħla, b’mod li tidher u f’post li jkun faċilment aċċessibbli u li jkun speċifikat fil-formola ta’ l-approvazzjoni, marka internazzjonali ta’ l-approvazzjoni li tkun tikkonsisti minn:20.4.1. Ċirku madwar l-ittra "E" segwit bin-numru li jiddistingwi l-pajjiż li jkun ta l-approvazzjoni [3];20.4.2. In-numru ta’ dan ir-Regolament, segwit bl-ittra "R", daxx u n-numru ta’ l-approvazzjoni fuq il-lemin taċ-ċirku preskritt fil-paragrafu 20.4.1.20.5. Il-marka ta’ l-approvazzjoni għandha tkun tista’ tinqara b’mod ċar u ma titħassarx.20.6. Il-mudell A ta’ l-Anness 4 ta’ dan ir-Regolament jipprovdi eżempji ta’ arranġamenti ta’ marki ta’ approvazzjoni.21. IR-REKWIŻITI21.1. Ġenerali21.1.1. L-SLD għandha tkun disinjata, mibnija u mmuntata b’tali mod li tippermetti lill-vettura f'użu normali, mgħammra b’SLD, li tħares id-dispożizzjonijiet tal-Parti III ta’ dan ir-Regolament.21.1.2. B'mod partikolari, l-SLD jrid ikun iddisinjat, mibni u mmuntat b'tali mod li jirreżisti l-fenomeni ta’ korrużjoni u taż-żmien li jkun espost għalihom u li jirreżisti t-tbagħbis skond il-paragrafu 21.1.6.21.1.2.1. Il-veloċità stabbilita Vset m’għandha, fl-ebda każ, tkun tista’ tiżdied, jew titneħħa temporanjament jew permanentement minn fuq vetturi li qed jintużaw. L-invijolabilità għandha tiġi dimostrata lis-servizz tekniku b’dokumentazzjoni li tanalizza l-failure mode li fih is-sistema tkun ser tiġi eżaminta globalment. L-analiżi għandha turi, meta jiġi kkunsidrati l-istati differenti meħuda mis-sistema, il-konsegwenzi ta' xi modifika fl-istati ta' dħul u ta' ħruġ tal-funzjonament, il-possibilitajiet li jinkisbu dawn il-modifiki permezz ta' nuqqasijiet jew ta’ vjolazzjoni volontarja, u l-possibilità tal-preżenza tagħhom. Il-livell ta' analiżi għandu jkun dejjem sa l-ewwel nuqqas.21.1.2.2. L-SLD u l-konnessjonijiet meħtieġa għat-tħaddim tiegħu, għajr dawk li huma essenzjali għat-tħaddim tal-vettura, għandhom ikunu jistgħu jiġu protetti minn kwalunkwe aġġustament mhux awtorizzat jew mill-interruzzjoni tal-forniment ta' enerġija tiegħu, bit-twaħħil ta' strumenti li jissiġillaw u/jew bil-ħtieġa li jintużaw għodod speċjali.21.1.3. L-SLD m'għandux jazzjona s-sistema tal-brejkijiet tal-vettura. Brejk permanenti (eż. ritardatur) jista' jiġi azzjonat biss jekk dan jaħdem wara li l-apparat li jillimita l-veloċità ikun irrestrinġa l-alimentazzjoni tal-karburant għall-pożizzjoni minima ta' karburant.21.1.4. L-SLD għandu jkun tali li ma jaffettwax il-veloċità tat-triq tal-vettura jekk tiġi applikata azzjoni pożittiva fuq l-aċċelleratur meta l-vettura tkun għaddejja bil-veloċità stabbilita tagħha.21.1.5. L-SLD jista' jippermetti li jkun hemm kontroll normali ta' l-aċċeleratur sabiex ikun jista' jitbiddel il-ger.21.1.6. L-ebda nuqqas ta' tħaddim sodisfaċenti jew tbagħbis mhux awtorizzat, m'għandu jirriżulta f'żieda fil-qawwa tal-magna aktar minn dik mitluba mill-pożizzjoni ta' l-aċċeleratur tas-sewwieq.21.1.7. L-SLD għandu jaħdem b'mod sodifaċenti fl-ambjent elettromanjetiku tiegħu mingħajr tfixkil elettromanjetiku inaċċettabli għal kwalunkwe ħaġa f'dan l-ambjent.21.2. Ir-rekwiżiti għall-ASLDs21.2.1. L-apparat aġġustabbli li jillimita l-veloċità ASLD irid ikun tali li l-vettura, f'użu normali, minkejja l-vibrazzjonijiet li tista’ tkun suġġetta għalihom, tkun konformi mad-dispożizzjonijiet tal-Parti III ta’ dan ir-Regolament.21.2.1.1. B'mod partikolari, l-ASLF irid ikun iddisinjat, mibni u mmuntat b'tali mod li jirreżisti l-fenomeni ta’ korrużjoni u taż-żmien li jkun espost għalihom.21.2.2. Il-funzjoni ta' limitazzjoni tal-veloċità għandha taħdem b'mod sodifaċenti fl-ambjent elettromanjetiku tagħha, skond il-preskrizzjonijiet ta’ l-Artikolu 10 sal-livell l-iktar reċenti ta’ emendi li jkunu fis-seħħ fiż-żmien ta’ l-approvazzjoni tat-tip.21.2.3. L-ebda nuqqas ta' tħaddim sodisfaċenti jew tbagħbis mhux awtorizzat, m'għandu jirriżulta f'żieda fil-qawwa tal-magna aktar minn dik mitluba mill-pożizzjoni ta' l-aċċeleratur tas-sewwieq.21.2.4. Il-valur Vadj għandu jkun dejjem indikat lis-sewwieq u viżibbli mill-post tas-sewwieq. Dan ma jipprekludix xi interruzzjoni temporanja ta’ l-indikazzjoni għal raġunijiet ta’ sigurtà.21.2.5. L-ASLD għandu jħares ir-rekwiżiti li ġejjin:21.2.5.1. L-apparat aġġustabbli li jillimita l-veloċità m’għandux jazzjona s-sistema ta’ brejkijiet tal-vettura ħlief għal vetturi ta’ kategoriji M1 u N1, fejn is-sistema ta’ brejkijiet tal-vettura tista’ tiġi azzjonata.21.2.5.2. Il-metodu użat biex tkun limitata l-veloċità meta tintlaħaq il-Vadj għandu jkun possibbli, tkun xi tkun it-tip ta’ trażmissjoni (awtomatika jew manwali) tal-vettura.21.2.5.3. Il-veloċità tal-vettura għandha tkun limitata għall-Vadj.21.2.5.4. Xorta għandu jkun possibbli li tinqabeż il-veloċità Vadj.21.2.5.4.1. Biex tinqabeż il-Vadj, tkun meħtieġa azzjoni pożittiva [****].21.2.5.4.2. Kull darba li l-veloċità tal-vettura tkun qed taqbeż il-Vadj, is-sewwieq għandu jkun infurmat permezz ta’ sinjal xieraq ta’ twissija li ma jkunx l-ispeedometer.21.2.5.4.3. Il-konformità mal-paragrafu 21.2.5.4.2. għandha tkun dimostrata bil-paragrafu 21.3.21.2.5.5. Il-funzjoni ta' limitazzjoni tal-veloċità għandha tippermetti użu normali tal-kontroll ta' l-aċċeleratur sabiex ikun jista' jitbiddel il-ger.21.2.6. L-istabbiliment tal-Vadj:21.2.6.1. Għandu jkun possibbli li l-valur Vadj ikun stabbilit bi gradi li ma jkunux ikbar minn 10 km/siegħa (5 mili fis-siegħa) bejn it-30 km/siegħa (20 mil fis-siegħa) u l-veloċità massima tal-vettura.21.2.6.2. Fil-każ ta’ vetturi manifatturati għall-bejgħ fi kwalunkwe pajjiż fejn jintużaw l-unitajiet imperjali, għandu jkun possibbli li l-valur Vadj ikun stabbilit bi gradi li ma jkunux akbar minn 5 mph bejn l-20mph u l-veloċità massima tal-vettura.21.2.6.3. Dan għandu jsir b’apparat ta’ kontroll imħaddem direttament mis-sewwieq.21.2.7. L-attivazzjoni/id-de-attivazzjoni21.2.7.1. Fejn il-Vadj tkun stabbilita mis-sewwieq, m’għandux ikun possibbli li din tkun modifikata bi kwalunkwe mezz ieħor li ma jkunx l-apparat maħsub għall-kontroll.21.2.7.2. L-ASLD għandu jkun jista’ jiġi attivat u de-attivat fi kwalunkwe ħin.21.2.7.3. L-ASLD għandu jkun de-attivat kull darba li tiġi mwaqqfa l-magna u tinħareġ iċ-ċavetta.21.3. It-testijiet21.3.1. It-testijiet ta’ limitazzjoni ta’ veloċità li għalihom ikun sottomess l-SLD preżentat għall-approvazzjoni kif ukoll ir-rendimenti rikjesti, huma deskritti fl-Anness 5 ta’ dan ir-Regolament.21.3.2. It-testijiet ta’ limitazzjoni aġġustabbli ta’ veloċità li għalihom ikun sottomess l-ASLD preżentat għall-approvazzjoni huma deskritti fl-Anness 6 ta’ dan ir-Regolament.21.3.2.1. Se jintgħażlu tliet veloċitajiet differenti għat-testijiet, li jkunu fid-diskrezzjoni tas-servizz tekniku.22. IL-MODIFIKAZZJONI TAT-TIP TA’ SLD U L-ESTENSJONI TA’ L- APPROVAZZJONI22.1. Kull modifika tat-tip ta' SLD għandha tkun innotifikata lid-dipartiment amministrattiv li jkun approva t-tip ta' SLD. Id-dipariment imbagħad jista' jew:22.1.1. Iqis li l-modifiki li saru m'għandhomx tendenza li jkollhom effett kuntrarju konsiderevoli u li, f'kull każ, l-SLD xorta għadu jikkonforma mar-rekwiżiti, jew22.1.2. Jitlob rapport ieħor ta’ test mis-servizz tekniku responsabbli mit-twettiq tat-testijiet għal xi testijiet jew għat-testijiet kollha deskritti fl-Anness 5 ta’ dan ir-Regolament.22.2. Konferma jew ċaħda ta' approvazzjoni, fejn tkun speċifikata l-alterazzjoni, għandha tiġi kkomunikata lill-Partijiet fil-Ftehim ta’ l-1958 li japplikaw dan ir-Regolament permezz tal-proċedura speċifikata fil-paragrafu 20.3 ta’ hawn fuq.22.3. L-awtorità kompetenti li toħroġ estensjoni ta' approvazzjoni għandha tassenja numru serjali għal kull formola ta' komunikazzjoni mimlija għal tali estensjoni u għandha tinforma b’dan lill-Partijiet fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 3 ta’ dan ir-Regolament.23. IL-KONFORMITÀ FIL-PRODUZZJONI23.1. Kull SLD approvat taħt dan ir-Regolament għandu jkun manifatturat b’tali mod li jkun konformi mat-tip approvat billi jissodisfa r-rekwiżiti stabbiliti fil-paragrafu 21 ta’ hawn fuq.23.2. Sabiex ikun verifikat li r-rekwiżiti tal-paragrafu 23.1 ikunu sodisfatti, għandhom isiru verifiki xierqa tal-produzzjoni.23.3. Il-pussessur ta’ l-approvazzjoni għandu, b’mod partikolari:23.3.1. Jiżgura l-eżistenza ta’ proċeduri għall-kontroll effettiv tal-kwalità ta’ l-SLD;23.3.2. Ikollu aċċess għat-tagħmir ta’ l-ittestjar meħtieġ għall-verifikazzjoni tal-konformità ma’ kull tip approvat;23.3.3. Jiżgura li d-data tar-riżultat tat-test tkun irreġistrata u li d-dokumenti annessi jibqgħu disponibbli għal perjodu li jrid jiġi stabbilit bi qbil mad-dipartiment amministrattiv;23.3.4. Janalizza r-riżultati ta' kull tip ta' test, sabiex jivverifika u jiżgura l-konsistenza tal-karatteristiċi ta’ l-SLD, filwaqt li jikkonċedi li jkun hemm varjazzjonijiet permissibbli fil-produzzjoni industrijali;23.3.5. Jiżgura li għal kull tip ta’ SLD mill-inqas il-materjali kostitwenti u l-metodu ta’ l-immuntar ikunu jikkorrispondu għall-SLD approvat. Jekk meħtieġ, għandhom jitwettqu t-testijiet preskritti fil-paragrafu 1 ta’ l-Anness 5 ta’ dan ir-Regolament;23.3.6. Jiżgura li kwalunkwe sett ta' kampjuni jew ta' komponenti tat-test li jipprovdu evidenza ta’ nuqqas ta' konformità fit-tip ta' test ikkonċernat għandhom iwasslu għal iktar ġbir ta' kampjuni u testijiet. Għandhom jittieħdu l-passi kollha neċessarji sabiex terġa’ tinġieb il-konformità mal-produzzjoni korrispondenti.23.4. L-awtorità kompetenti li tkun ħarġet l-approvazzjoni tat-tip tista' tivverifika f'kull mument il-metodi ta' kontrolli għall-konformità applikati f'kull unità ta' produzzjoni.23.4.1. F'kull spezzjoni, ir-rekords tat-testijiet u d-dokumenti tal-produzzjoni għandhom jiġu ppreżentati lill-ispettur li jkun qed iżur.23.4.2. L-ispettur jista' jagħżel kampjuni bl-addoċċ biex jiġu ttestjati fil-laboratorju tal-manifattur. In-numru minimu ta' kampjuni jista' jiġi determinat skond ir-riżultati tal-kontrolli tal-manifattur stess.23.4.3. Fejn il-livell tal-kwalità ma jkunx jidher sodisfaċenti jew ikun jidher li hemm bżonn li tiġi ppruvata l-validità tat-testijiet li jkunu saru fl-applikazzjoni tal-paragrafu 23.4.2., l-ispettur għandu jagħżel il-kampjuni li għandhom jintbagħtu lis-servizz tekniku li jkun wettaq it-testijiet ta' l-approvazzjoni tat-tip.23.4.4. L-awtorità kompetenti tista' twettaq kwalunkwe test stabbilit f'dan ir-Regolament. Il-frekwenza normali ta' spezzjonijiet awtorizzati mill-awtorità kompetenti għandha tkun ta' darba kull sentejn. F'każijiet fejn jinstabu riżultati mhux sodisfaċenti matul waħda minn dawn l-ispezzjonijiet, l-awtorità kompetenti għandha tiżgura li jittieħdu l-passi kollha meħtieġa sabiex terġa' tinkiseb il-konformità tal-produzzjoni malajr kemm jista' jkun.24. IL-PIENI GĦAN-NUQQAS TA’ KONFORMITÀ FIL-PRODUZZJONI24.1. L-approvazzjoni maħruġa fir-rigward ta' tip ta' SLD skond dan ir-Regolament tista' tiġi rtirata jekk ir-rekwiżiti stabbiliti fil-paragrafu 21 ta' hawn fuq ma jkunux imħarsa.24.2. Jekk Parti Kontraenti fil-Ftehim ta’ l-1958 li tapplika dan ir-Regolament tirtira approvazzjoni li hi tkun ħarġet preċedentement, din għandha minnufih tavża lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 3 ta’ dan ir-Regolament.25. IL-PRODUZZJONI LI TWAQQFET GĦAL KOLLOX25.1. Jekk il-pussessur ta’ l-approvazzjoni jwaqqaf għal kollox il-manifattura ta’ tip ta’ SLD approvat skond dan ir-Regolament, huwa għandu jinforma b’dan lill-awtorità li tkun ħarġet l-approvazzjoni. Malli tirċievi l-komunikazzjoni rilevanti, dik l-awtorità għandha tavża b’dan lill-Partijiet fil-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tkun konformi mal-mudell fl-Anness 3 ta’ dan ir-Regolament.26. L-ISMIJIET U L-INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TA’ TESTIJIET TA’ APPROVAZZJONI U TAD-DIPARTIMENTI AMMINISTRATTIVI26.1. Il-Partijiet Kontraenti fil-Ftehim ta’ l-1958 li japplikaw dan ir-Regolament għandhom jikkomunikaw lis-segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli għat-twettiq ta’ testijiet ta’ approvazzjoni u tad-dipartimenti amministrattivi li joħorġu l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew l-estensjoni, jew ċaħda jew irtirar ta’ approvazzjoni jew il-produzzjoni mwaqqfa għal kollox, maħruġa f’pajjiżi oħra.[1] Kif definit fir-Riżoluzzjoni Konsolidata dwar il-Kostruzzjoni tal-Vetturi (R.E.3) (TRANS//WP29/78/Rev. 1/Amend.2).[2] Huwa rakkomandat li dan ir-Regolament jiġi applikat fir-rigward ta’ SLDs għal vetturi ta’ iktar minn 10 tunnellati li l-limitu ta’ veloċità tagħhom ikun inqas mil-limitu ġenerali ta’ veloċità[3] 1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugożlavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojt), 31 għall-Bożnja Ħerżegovina, 32 għal-Latvja, 33 (vojt), 34 għall-Bulgarija, 35 (vojt), 36 għal-Litwanja, 37 għat-Turkija, 38 (vojt), 39 għall-Ażerbajġan, 40 għall-Ex Repubblika Jugożlava tal-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha bl-użu tas-simbolu rispettiv tagħhom tal-KEE), 43 għall-Ġappun, 44 (vojt), 45 għall-Awstralja, 46 għall-Ukrajna, 47 għall-Afrika t’Isfel u 48 għal New Zealand. In-numri sussegwenti għandhom ikunu assenjati lil pajjiżi oħra fl-ordni kronoloġika li fiha jirratifikaw jew jaċċedu għall-Ftehim li Jikkonċerna l-Adozzjoni ta’ Preskrizzjonijiet Tekniċi Uniformi għal Vetturi bir-Roti, Tagħmir u Partijiet li jistgħu Jitwaħħlu u/jew jiġu Użati fuq Vetturi bir-Roti u l-Kondizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati b’dan il-mod għandhom ikunu komunikati mis-Segretarju Ġenerali tan-Nazzjonijiet Uniti lill-Partijiet Kontraenti fil-Ftehim.[****] eż. għafsa tal-pedala.--------------------------------------------------L-ANNESS 1KOMUNIKAZZJONI(format massimu: A4 (210 × 297 mm))+++++ TIFF +++++[1] | |maħruġ minn: | Isem ta’ l-amministrazzjoni: … … … |li tikkonċerna [2]: | APPROVAZZJONI MOGĦTIJA APPROVAZZJONI ESTIŻA APPROVAZZJONI MIĊĦUDA APPROVAZZJONI RTIRATA PRODUZZJONI LI TWAQQFET GĦAL KOLLOX |ta’ tip ta’ vettura fir-rigward tal-limitazzjoni massima ta’ veloċità bil-funzjoni ta’ limitazzjoni ta’ veloċità tal-vettura/bil-funzjoni aġġustabbli li tillimita l-veloċità skond ir-Regolament Nru 89.Nru ta’ l-Approvazzjoni … | Nru ta’ l-Estensjoni … |1. Isem tan-negozju jew mudell tal-vettura …2. It-tip ta’ vettura…3. L-isem u l-indirizz tal-manifattur …4. Jekk applikabbli, l-isem u l-indirizz tar-rappreżentant tal-manifattur …5. Deskrizzjoni qasira tal-funzjoni li tillimita l-veloċità/tal-funzjoni aġġustabbli li tillimita l-veloċità tal-vettura …6. Veloċità jew firxa ta’ veloċitajiet li fihom tista’ tkun stabbilita l-limitazzjoniV = … km/h7. Il-proporzjon ta’ qawwa massima tal-magna mal-piż meta mhux mgħobbi tal-vettura ttestjata …8. L-ogħla proporzjon ta’ qawwa tal-magna/veloċità tal-vettura fl-ogħla ger tat-tip ta’ vettura …9. Vettura mressqa għall-approvazzjoni fil- …10. Is-servizz tekniku responsabbli għat-twettiq tat-testijiet ta’ l-approvazzjoni …11. Id-data tar-rapport maħruġ minn dak is-servizz …12. In-numru tar-rapport maħruġ minn dak is-servizz …13. L-approvazzjoni mogħtija/estiża/miċħuda/irtirata [2]14. Il-pożizzjoni tal-marka ta’ l-approvazzjoni fuq il-vettura …15. Il-post …16. Id-data …17. Il-firma …18. Il-lista ta’ dokumenti mibgħuta lis-servizz amministrattiv li jkun ħareġ l-approvazzjoni u li hija disponibbli jekk tiġi mitluba, hija annessa ma’ din il-komunikazzjoni.[1] In-numru li jiddistingwi l-pajjiż li jkun ħareġ/estenda/ċaħad/irtira l-approvazzjoni (ara d-dispożizzjonijiet ta’ approvazzjoni fir-Regolament).[2] Ħassar fejn ma japplikax.--------------------------------------------------L-ANNESS 2KOMUNIKAZZJONION(format massimu: A4 (210 × 297 mm))+++++ TIFF +++++[1] | |maħruġ minn: | Isem ta’ l-amministrazzjoni: … … … |Li tikkonċerna [2]: | APPROVAZZJONI MOGĦTIJA APPROVAZZJONI ESTIŻA APPROVAZZJONI MIĊĦUDA APPROVAZZJONI RTIRATA PRODUZZJONI LI TWAQQFET GĦAL KOLLOX |ta’ tip ta’ vettura fir-rigward ta’ l-installazzjoni ta’ apparat li jillimita l-veloċità/apparat aġġustabbli li jillimita l-veloċità (SLD/ASLD) ta’ tip approvat skond il-Parti II tar-Regolament Nru. 89.Nru ta’ l-Approvazzjoni … | Nru ta’ l-Estensjoni … |1. L-isem tan-negozju jew il-mudell tal-vettura …2. Il-vettura …3. L-isem u l-indirizz tal-manifattur …4. Jekk applikabbli, l-isem u l-indirizz tar-rappreżentant tal-manifattur …5. Deskrizzjoni qasira tat-tip ta’ vettura fir-rigward ta’ l-apparat li jillimita l-veloċità/l-apparat aġġustabbli li jillimita l-veloċità (SLD/ASLD) tagħha …6. Isem tan-negozju jew il-mudell ta’ l-SLD/l-ASLD (s) u n-numru(i) ta’ approvazzjoni tagħhom …7. Veloċità jew firxa ta' veloċitajiet li fuqhom jiġi ssettjat il-limitu …8. Il-proporzjon ta’ qawwa massima tal-magna mal-piż meta mhux mgħobbi tal-vettura ttestjata …9. L-ogħla proporzjon ta’ qawwa tal-magna mal-veloċità tal-vettura fl-ogħla ger tat-tip ta’ vettura …10. Vettura sottomessa għal approvazzjoni fuq …11. Servizz tekniku responsabbli mit-twettiq ta’ l-approvazzjoni …12. Id-data tar-rapport maħruġ minn dak is-servizz …13. In-numru tar-rapport maħruġ minn dak is-servizz …14. L-approvazzjoni ġiet maħruġa/miċħuda/estiża/irtirata [2] …15. Il-pożizzjoni tal-marka ta’ l-approvazzjoni fuq il-vettura …16. Il-post …17. Id-data …18. Il-firma …19. Il-lista ta’ dokumenti mibgħuta lis-servizz amministrattiv li jkun ħareġ l-approvazzjoni u li hija disponibbli jekk tiġi mitluba, hija annessa ma’ din il-komunikazzjoni.[1] Numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet għall-approvazzjoni fir-Regolament).[2] Aqta' fejn ma japplikax--------------------------------------------------L-ANNESS 3KOMUNIKAZZJONI(format massimu: A4 (210 × 297 mm))+++++ TIFF +++++[1] | |maħruġa minn: | Isem ta’ l-amministrazzjoni: … … … |Li tikkonċerna [2]: | APPROVAZZJONI MOGĦTIJA APPROVAZZJONI ESTIŻA APPROVAZZJONI MIĊĦUDA APPROVAZZJONI RTIRATA PRODUZZJONI LI TWAQQFET GĦAL KOLLOX |fir-rigward ta’ tip ta’ apparat li jillimita l-veloċità/ta’ apparat aġġustabbli li jillimita l-veloċità (SLD/ASLD) skond il-Parti III tar-Regolament Nru. 89.Nru ta’ l-Approvazzjoni: … | Nru ta’ l-Estensjoni: … |1. L-isem tan-negozju jew mudell ta’ l-SLD/ASLD: …2. It-tip ta’ apparat: …3. L-isem u indirizz tal-manifattur: …4. Jekk applikabbli, l-isem u l-indirizz tar-rappreżentant tal-manifattur: …5. Deskrizzjoni qasira ta’ l-SLD/ASLD: …6. It-tip ta’ vettura li fuqha jkun ġie ttestjat l-SLD/ASLD: …7. Veloċità jew firxa ta’ veloċitajiet li fihom ikun jista’ jiġi stabbilit l-SLD/ASLD fi ħdan il-firxa stabbilita għall-vettura tat-test: …8. Il-proporzjon ta’ qawwa massima tal-magna mal-piż meta mhux mgħobbi tal-vettura tat-test: …9. L-ogħla proporzjon ta’ veloċità tal-magna mal-veloċità tal-vettura fl-ogħla ger tal-vettura tat-test: …10. Tip(i) ta’ vettura(i) li fuqhom jista’ jiġi installat l-apparat: …11. Veloċità jew firxa ta’ veloċitajiet li fihom jista’ jkun stabbilit il-limitatur fi ħdan il-firxa stabbilita għall-vettura(i) li fuqha jista’ jkun installat l-apparat: …12. Proporzjon tal-qawwa massima tal-magna mal-piż mhux mgħobbi tat-tip(i) ta’ vettura li fuqha jista’ jkun istallat l-apparat: …13. L-ogħla proporzjon ta’ veloċità tal-magna mal-veloċità tal-vettura fl-ogħla ger tat-tip(i) ta’ vettura li fuqha jista’ jkun istallat l-apparat: …14. Apparat imressaq għall-approvazzjoni fil-: …15. Servizz tekniku responsabbli għat-twettiq tat-testijiet ta’ approvazzjoni: …16. Id-data tar-rapport maħruġ minn dak is-servizz: …17. In-numru tar-rapport maħruġ minn dak is-servizz: …18. L-approvazzjoni ġiet maħruġa/miċħuda/estiża/irtirata fir-rigward ta’ l-SLD/ASLD [2]: …19. Il-pożizzjoni tal-marka ta’ l-approvazzjoni fuq l-apparat: …20. Il-post: …21. Id-Data: …22. Il-firma: …23. Il-lista ta’ dokumenti mibgħuta lis-servizz amministrattiv li jkun ħareġ l-approvazzjoni u li hija disponibbli jekk tiġi mitluba, hija annessa ma’ din il-komunikazzjoni.[1] Numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet għall-approvazzjoni fir-Regolament).[2] Aqta' fejn ma japplikax.--------------------------------------------------L-ANNESS 4EŻEMPJI TA’ ARRANĠAMENTI TA’ MARKI TA’ APPROVAZZJONIMUDELL A+++++ TIFF +++++Il-marka ta’ approvazzjoni ta’ hawn fuq imwaħħla fuq SLD/ASLD turi li l-SLD/ASLD ġie approvat fl-Olanda (E4), skond ir-Regolament Nru 89 taħt in-numru ta’ approvazzjoni 002439. L-ewwel żewġ figuri tan-numru ta’ l-approvazzjoni jindikaw li l-approvazzjoni ingħatat skond ir-rekwiżiti tar-Regolament Nru 89 fil-forma oriġinali tiegħu.MUDELL B+++++ TIFF +++++Il-marka ta’ approvazzjoni ta’ hawn fuq imwaħħla fuq vettura turi li l-vettura ġiet approvata fl-Olanda (E4), skond ir-Regolament Nru 89 taħt in-numru ta’ approvazzjoni 002439. L-ewwel żewġ figuri tan-numru ta’ l-approvazzjoni jindikaw li l-approvazzjoni ingħatat skond ir-rekwiżiti tar-Regolament Nru 89 fil-forma oriġinali tiegħu. Il-figura u l-firxa ta’ figuri, espressi f’km/h, imdawra b’rettangolu, juru l-veloċità stabbilita li għaliha hija limitata l-vettura [1], u l-firxa ta’ veloċitajiet stabbiliti li fi ħdanhom tista’ tkun limitata l-vettura.MUDELL C+++++ TIFF +++++Il-marka ta’ approvazzjoni ta’ hawn fuq imwaħħla fuq vettura turi li l-vettura ġiet approvata fl-Olanda (E4), skond ir-Regolamenti Nri 89 u 31 [2]. L-ewwel żewġ figuri tan-numru ta’ l-approvazzjoni juru li, fid-dati li fihom ingħataw l-approvazzjonijiet rispettivi, ir-Regolament Nru. 31 diġà kien jinkludi s-serje 01 ta’ l-emendi, u r-Regolament Nru 89 kien fil-forma oriġinali tiegħu. Il-figura u l-firxa ta’ figuri, espressi f’km/h, imdawra b’rettangolu, juru l-veloċità stabbilita li għaliha hija limitata l-vettura, u l-firxa ta’ veloċitajiet stabbiliti li fi ħdanhom tista’ tkun limitata l-vettura.[1] Din il-figura tista’ tiddaħħal wara l-applikazzjoni tal-bqija tal-marka, meta jkun magħruf fejn se tkun reġistrata l-vettura individwali. Varjazzjonijiet ta’ din il-parti tal-marka m’għandhomx jitqiesu bħala bidliet fit-tip ta’ vettura.[2] L-aħħar numru huwa mogħti biss bħala eżempju.--------------------------------------------------L-ANNESS 5TESTIJIET U REKWIŻITI TA’ RENDIMENT1. TESTIJIET TAL-LIMITAZZJONI TAL-VELOĊITÀFuq talba ta’ l-applikant għall-approvazzjoni, it-testijiet għandhom isiru skond il-paragrafi 1.1., 1.2. jew 1.3. ta’ hawn taħt.1.1. KEJL FUQ TRIQ GĦAT-TEST1.1.1. Il-preparazzjoni tal-vettura1.1.1.1. Għandha tiġi mressqa vettura rappreżentattiva tat-tip ta' vettura li trid tiġi approvata jew SLD/ASLD rappreżentattiv tat-tip SLD/ASLD, kif xieraq, lis-servizz tekniku;1.1.1.2. L-issettjar tal-magna tal-vettura tat-test, b'mod partikulari l-alimentazzjoni tal-karburant (karburatur jew sistema ta' injezzjoni) għandhom ikunu konformi ma' l-ispeċifikazzjoni tal-manifattur tal-vettura;1.1.1.3. It-tajers għandhom ikunu bedded u l-pressjoni għandha tkun kif speċifikata mill-manifattur tal-vettura;1.1.1.4. Il-piż tal-vettura għandu jkun il-piż ta' meta l-vettura ma tkunx mgħobbija kif iddikjarat mill-manifattur.1.1.2. Il-karatteristiċi tat-triq tat-test1.1.2.1. Is-superfiċje tat-test għandha tkun adattata biex tippermetti li tinżamm veloċità stabbli u m'għandhiex ikollha partijiet mhux lixxi. Il-pendili m'għandhomx jaqbżu t-2 % u m'għandhomx ivarjaw b'aktar minn 1 % jekk wieħed jeskludi l-effetti tal-kamber.1.1.2.2. Is-superfiċje tat-test ma jridx ikollha ilma qiegħed jew silġ.1.1.3. Il-kondizzjonijiet ambjentali tat-temp1.1.3.1. Il-veloċità medja tar-riħ imkejla f'għoli ta' mill-anqas 1 m'il fuq mill-art għandha tkun ta’ inqas minn 6 m/s b'buffuri li ma jaqbżux l-10 m/s.1.1.4. Il-metodu tat-test ta’ l-aċċellerazzjoni: (ara l-figura ta’ hawn taħt)1.1.4.1. Il-vettura għaddejja b'veloċità li hija 10 km/siegħa inqas mill-veloċità stabbilita għandha tiġi aċċellerata l-aktar possibbli permezz ta' azzjoni pożittiva sħiħa fuq il-kontroll ta' l-aċċelleratur. Din l-azzjoni għandha tinżamm għal ta' l-anqas 30 sekonda wara li l-veloċità tal-vettura tkun ġiet stabilizzata. Il-veloċità istantanea tal-vettura għandha tiġi rreġistrata matul it-test sabiex tiġi stabbilita l-kurva tal-veloċità fil-konfront tal-ħin, u matul it-tħaddim tal-funzjoni ta' limitazzjoni tal-veloċità jew tal-funzjoni aġġustabbli li tillimita l-veloċità jew ta’ l-SLD/ASLD kif xieraq. Il-preċiżjoni tal-kejl tal-veloċità għandha tkun ta’ ±1 %. Il-preċiżjoni tal-ħin imkejjel għandha tkun ta’ inqas minn 0,1s.1.1.4.2. It-test għandu jitqies bħala sodisfaċenti jekk il-kondizzjonijiet li ġejjin ikunu sodisfatti:1.1.4.2.1. Il-veloċità stabblizzata Vstab milħuqa mill-vettura m’għandhiex taqbeż il-veloċità stabbilita (Vstab ≤ Vset). Madankollu, hija aċċettata tolleranza ta' 5 % tal-valur ta' Vset jew 5 km/siegħa, skond liema wieħed ikun l-ikbar;1.1.4.2.2. Wara li l-veloċità stabbli tintlaħaq għall-ewwel darba:1.1.4.2.2.1. il-Vmax m'għandhiex taqbeż il-Vstab b'aktar minn 5 %;1.1.4.2.2.2. ir-rata ta' bidla tal-veloċità m'għandhiex taqbeż iż-0,5 m/s2 meta mkejla fuq perjodu akbar minn 0,1 s;1.1.4.2.2.3. il-kondizzjonijiet ta' veloċità stabbli speċifikati f'1.4.2.3 għandhom jintlaħqu fi żmien 10 s minn meta tintlaħaq il-veloċità stabblizzata Vstab;1.1.4.2.3. Meta jintlaħaq il-kontroll tal-veloċità stabbli:1.1.4.2.3.1. il-veloċità m'għandhiex tvarja b'aktar minn 4 % tal-Vstab jew 2 km/siegħa, skond liema waħda tkun l-akbar;1.1.4.2.3.2. ir-rata ta' bidla tal-veloċità m'għandhiex taqbeż iż-0,2 m/s2 meta mkejla fuq perjodu akbar minn 0,1 s;1.1.4.2.3.3. il-Vstab hija l-veloċità medja kkalkulata għal perjodu minimu ta' 20 sekonda li jibdew 10 sekondi wara li tinkiseb il-Vstab;1.1.4.2.4. It-testijiet ta' l-aċċellerazzjoni għandhom isiru u l-kriterji ta' aċċettazzjoni għandhom jiġu verifikati għal kull proporzjon tal-ger li fit-teorija jippermetti li tinqabeż il-veloċità stabbilita.+++++ TIFF +++++Vmax hija l-veloċità massima milħuqa mill-vettura fl-ewwel nofs perjodu tal-kurva tar-reazzjoni.1.1.5. Il-metodu tat-test f’veloċità stabbli1.1.5.1. Il-vettura għandha tiġi misjuqa b'aċċellerazzjoni kompleta sal-veloċità stabbli, imbagħad għandha tinżamm f'din il-veloċità mingħajr ma jkun hemm bidla fuq il-bażi tat-test għal ta' l-anqas 400 metru. Il-veloċità medja tal-vettura għandha titkejjel fuq din il-bażi tat-test. Il-kejl tal-veloċità medja tal-vettura għandu mbagħad jiġi repetut fuq l-istess bażi tat-test, imma misjuqa fid-direzzjoni opposta taħt l-istess proċeduri. Il-veloċità ta' stabbilizzazzjoni għat-test kollu kkunsidrat qabel, hija l-medja taż-żewġ veloċitajiet imkejla għaż-żewġ vjaġġi tat-test. It-test kollu, li jinkludi l-kalkolu tal-veloċità ta' stabilizzazzjoni, għandu jsir ħames darbiet. Il-kejl tal-veloċità għandu jitwettaq bi preċiżjoni ta' ±1 %, u l-kejl tal-ħin bi preċiżjoni ta' 0,1 s.1.1.5.2. It-testijiet għandhom jitqiesu bħala sodisfaċenti jekk il-kondizzjonijiet li ġejjin ikunu sodisfatti:1.1.5.2.1. F’kull vjaġġ ta’ test il-Vstab m'għandhiex taqbeż il-Vset. Madankollu, hija aċċettata tolleranza ta' 5 % tal-valur ta' Vset, jew 5 km/siegħa, skond liema waħda tkun l-ikbar;1.1.5.2.2. Id-differenza ta' bejn il-veloċitajiet ta' stabilizzazzjoni miksuba matul il-vjaġġi tat-test m'għandhiex taqbeż it-3 km/siegħa;1.1.5.2.3. It-testijiet f’veloċità stabbli għandhom isiru u l-kriterji ta' aċċettazzjoni għandhom jiġu verifikati għal kull proporzjon tal-ger li fit-teorija jippermetti li tinqabeż il-veloċità stabbilita.1.2. IT-TESTIJIET FUQ ID-DINAMOMETRU TAX-XAŻI1.2.1. Il-karatteristiċi tad-dinamometru tax-xażiL-inerzja ekwivalenti tal-piż tal-vettura għandha tiġi riprodotta fuq id-dinamometru tax-xażi bi preċiżjoni ta' ±10 %. Il-veloċità tal-vettura għandha tiġi mkejla bi preċiżjoni ta' ±1 %. Il-ħin għandu jitkejjel bi preċiżjoni ta' 0.1s.1.2.2. Il-metodu tat-test ta’ l-aċċellerazzjoni1.2.2.1. Il-forza assorbita mill-brejk matul it-test għandha tiġi ssetjata biex tikkorispondi mar-reżistenza tal-vettura għall-moviment progressiv fil-veloċita(jiet) ttestjata/i. Din il-forza tista' tiġi stabbilita b'kalkolu u għandha tiġi ssettjata bi preċiżjoni ta' ±10 %. Fuq talba ta' l-applikant, u bi qbil ma' l-awtorità kompetenti, il-forza assorbita tista' wkoll tiġi ssettjata għal 0,4 Pmax (Pmax hija l-qawwa massima tal-magna). Il-vettura għaddejja b'veloċità li tkun 10 km/siegħa inqas mill-veloċità stabbilita Vset għandha tiġi aċċellerata għall-possibilitajiet massimi tal-magna permezz ta' azzjoni pożittiva sħiħa fuq il-kontroll ta' l-aċċelleratur. Din l-azzjoni għandha tinżamm għal ta' l-anqas 20 sekonda wara li l-veloċità tal-vettura tkun ġiet stabilizzata. Il-veloċità istantanea tal-vettura għandha tiġi rreġistrata matul it-test sabiex tiġi stabbilita l-kurva tal-veloċità fil-konfont tal-ħin matul it-tħaddim tal-funzjoni li tillimita l-veloċità jew tal-funzjoni aġġustabbli li tillimita l-veloċità jew ta’ l-SLD/ASLD kif xieraq.1.2.2.2. It-test għandu jitqies bħala sodisfaċenti jekk id-dispożizzjonijiet tal-paragrafu preċedenti 1.1.4.2 u s-sottoparagrafi tiegħu ikunu ġew sodisfatti.1.2.3. Il-metodu tat-test għat-test tal-veloċità stabbli1.2.3.1. Il-vettura għandha tiġi installata fuq id-dinamometru tax-xażi. Il-kriterji ta' aċċettazzjoni li ġejjin għandhom jiġu sodisfatti għall-forza assorbita mid-dinamometru tax-xażi li jvarja progressivament mill-forza massima Pmax għal valur ugwali għal 0,2 Pmax. Il-veloċità tal-vettura għandha tkun irreġistrata fl-iskala sħiħa tal-forza deskritta hawn fuq. Il-veloċità massima tal-vettura għandha tiġi stabbilita fuq din l-iskala. It-test u r-reġistrazzjoni msemmija hawn fuq għandhom isiru ħames darbiet.1.2.3.2. It-testijiet għandhom jitqiesu bħala sodisfaċenti jekk id-dispożizzjonijiet tal-paragrafu preċedenti 1.1.5.2. u s-sottoparagrafi tiegħu ikunu ġew sodisfatti.1.3. IT-TEST FUQ IL-BANK TA’ L-ITTESTJAR TAL-MAGNADin il-proċedura ta' test tista' tintuża biss meta l-applikant ikun jista' juri, għas-sodisfazzjoni tas-servizzi tekniċi, li dan il-metodu huwa ekwivalenti għall-kejl li jsir fuq it-triq ta' l-ittestjar.2. IT-TEST TA’ REŻISTENZAIl-funzjoni li tillimita l-veloċità jew il-funzjoni aġġustabbli li tillimita l-veloċità jew l-SLD/ASLD, kif xieraq, għandhom jiġu mressqa għat-test ta' reżistenza stabbilit hawn taħt. Madankollu, dan jista' ma jsirx jekk l-applikant jipprovdi dimostrazzjoni ta’ reżistenza għal dawk l-effetti.2.1. L-apparat jiġi mdawwar fuq bank li jirriproduċi l-attitudni u l-moviment li se jesperjenza l-SLD/ASLD fuq il-vettura.2.2. Jinżamm ċiklu ta’ tħaddim permezz ta' sistema ta' kontroll provduta mill-manifattur. Id-disinn taċ-ċiklu huwa provdut hawn taħt:+++++ TIFF +++++to – tj, t2 – t3, t4 – t5, t6 – t7 il-ħin li jittieħed għal din l-operazzjonit1 – t2 = 2 sekondit3 – t4 = sekondat5 – t6 = 2 sekondit7 – t8 = sekondaHawn taħt huma definiti ħames kondizzjonamenti. Il-kampjuni ta’ l-SLD/ASLD tat-tip ippreżentat għall-approvazzjoni għandhom jiġu sottomessi għall-kondizzjonamenti skond it-tabella ta' hawn taħt:| 1. L-ewwel SLD/ASLD | 2. It-tieni SLD/ASLD | 3. It-tielet SLD/ASLD | 4. Ir-raba’ SLD/ASLD |Il-kondizzjonament 1 | X | | | |Il-kondizzjonament 2 | | X | | |Il-kondizzjonament 3 | | X | | |Il-kondizzjonament 4 | | | X | |Il-kondizzjonament 5 | | | | X |2.2.1. Il-kondizzjonament 1: testijiet fit-temperatura ambjentali (20 °C ± 2 °C)Numru ta’ ċikli: 500002.2.2. Il-kondizzjonament 2: testijiet f’temperaturi għoljin2.2.2.1. Komponenti elettroniċiIl-komponenti għandhom jiġi mdawra f’kamra klimatika. Tinżamm temperatura ta’ 65 °C ± 5 °C matul it-tħaddim kollu.Numru ta’ ċikli: 12500.2.2.2.2. Komponenti mekkaniċiIl-komponenti għandhom jiġi mdawra f’kamra klimatika. Tinżamm temperatura ta’ 100 °C ± 5 °C matul it-tħaddim kollu.Numru ta’ ċikli: 12500.2.2.3. Il-kondizzjonament 3: testijiet f’temparaturi baxxiFil-kamra klimatika użata għall-kondizzjonament 2, tinżamm temperatura ta’ -20 °C ± 5 °C matul it-tħaddim kollu.Numru ta’ ċikli: 12500.2.2.4. Il-kondizzjonament 4: testijiet f’atmosfera mielħa. (Għall-komponenti biss li huma esposti għall-ambjent tat-triq.)L-apparat għandu jiddawwar f'kamra b'atmosfera mielħa. Il-konċentrazzjoni tal-klorur tas-sodju hi ta' 5 % u t-temperatura interna tal-kamra klimatika hi ta'35 °C ± 2 °C.Numru ta’ ċikli: 12500.2.2.5. Il-kondizzjonament 5: it-test tal-vibrazzjoni2.2.5.1. L-SLD/ASLD jiġi mmuntat b'mod simili għal meta dan jiġi mmuntat fuq il-vettura.2.2.5.2. Għandhom jiġu applikati vibrazzjonijiet sinusojdali f'kull wieħed mit-tliet pjanijiet. Il-kurva logaritmika għandha tkun ta' ottava waħda fil-minuta;2.2.5.2.1. L-ewwel test: skala ta’ frekwenza 10-24 Hz, ampjezza ±2 mm;2.2.5.2.2. It-tieni test: skala ta’ frekwenza 24-1000 Hz għax-xażi u l-komponenti mmuntati tal-kabina, input ta’ 2,5 g. Għall-komponenti mmuntati fuq il-magna, input ta’ 5 g.2.3. IL-KRITERJI TA’ AĊĊETTAZZJONI GĦAT-TESTIJIET TA’ REŻISTENZA2.3.1. Fi tmiem it-testijiet ta’ reżistenza, ma trid tiġi osservata l-ebda bidla fir-rendiment ta’ l-apparat fir-rigward tal-veloċità stabbilita;2.3.2. Madankollu, jekk ikun hemm xi ksur ta’ l-apparat matul wieħed mit-testijiet ta' reżistenza, fuq talba tal-fabbrikant, jista' jiġi sottomess apparat ieħor (it-tieni wieħed) għat-tesijiet ta' reżistenza kkonċernati.--------------------------------------------------L-ANNESS 6TESTIJIET U REKWIŻITI TA’ RENDIMENT GĦALL-ASLD1. TESTIJIET TA’ SISTEMI AĠĠUSTABBLI LI JILLIMITAW IL-VELOĊITÀ1.1. Il-preparazzjoni tal-vettura1.1.1. Għandha tiġi mressqa vettura rappreżentattiva tat-tip ta' vettura li trid tiġi approvata jew ASLD rappreżentattiv tat-tip ta’ ASLD, kif xieraq, lis-servizz tekniku.1.1.1.1. Fejn ikun irid jiġi approvat ASLD, dan għandu jkun immuntat mill-manifattur fuq vettura li tkun rappreżentattiva tat-tip li għalih ikun maħsub l-apparat.1.1.2. L-issettjar tal-magna tal-vettura tat-test, b'mod partikulari l-alimentazzjoni tal-karburant (karburatur jew sistema ta' injezzjoni) għandhom ikunu konformi ma' l-ispeċifikazzjoni tal-manifattur tal-vettura.1.1.3. It-tajers għandhom ikunu bedded u l-pressjoni għandha tkun kif speċifikata mill-manifattur tal-vettura.1.1.4. Il-piż tal-vettura għandu jkun il-piż minimu tal-vettura mingħajr piż ta’ bagalji u nies, skond kif iddikjarat mill-manifattur.1.2. Il-karatteristiċi tat-triq tat-test1.2.1. Is-superfiċje tat-test għandha tkun adattata biex tippermetti li tinżamm veloċità stabbli u m'għandhiex ikollha partijiet mhux lixxi. Il-pendili m'għandhomx jaqbżu t-2 fil-mija.1.2.2. Is-superfiċje tat-test ma jridx ikollha ilma qiegħed jew silġ.1.3. Il-kondizzjonijiet ambjentali tat-temp1.3.1. Il-veloċità medja tar-riħ imkejla f'għoli ta' mill-anqas 1 m'il fuq mill-art għandha tkun ta’ inqas minn 6 m/s b'buffuri li ma jaqbżux l-10 m/s.1.4. It-test għas-sewwieq li jkun qed jiġi infurmat li qed tinqabeż il-Vadj1.4.1. L-azzjoni pożittiva (kif imsemmija fil-paragrafi 5.2.5.4.1. u 21.2.5.4.1) meħtieġa biex tippermetti li l-Vadj tkun maqbuża, għandha tkun applikata meta l-vettura tkun miexja b’veloċità ta’ 10 km/siegħa taħt il-Vadj.1.4.2. Il-vettura għandha tkun aċċellarata sa veloċità ta’ mill-inqas 10 km/siegħa iktar mill-Vadj.1.4.3. Din il-veloċità għandha tinżamm għal mill-inqas 30 sekonda.1.4.4. Il-veloċità istantanea tal-vettura għandha tkun reġistrata matul it-test u mkejla bi preċiżjoni ta’ ±1 fil-mija.1.4.5. It-test għandu jitqies bħala sodisfaċenti jekk il-kondizzjonijiet li ġejjin ikunu sodisfatti:1.4.5.1. Is-sewwieq ikun infurmat b’sinjal ta’ twissija meta l-veloċità attwali tal-vettura tkun qed taqbeż il-Vadj b’iktar minn 3 km/siegħa.1.4.5.2. Is-sewwieq ikompli jkun infurmat għat-tul ta’ żmien li l-Vadj tkun qed tinqabeż b’iktar minn 3 km/siegħa.1.5. It-test tal-funzjoni/apparat aġġustabbli li t/jillimita l-veloċità.1.5.1. Bl-ASLF/D de-attivat, għal kull proporzjon tal-ger magħżul għall-veloċità Vadj magħżula tat-test, is-servizz tekniku għandu jkejjel il-forza meħtieġa fuq il-kontroll ta’ l-aċċelleratur biex tinżamm il-Vadj u veloċità (Vadj*), li tkun 20 fil-mija jew 20 km/siegħa (skond liema tkun l-ikbar) iktar veloċi mill-Vadj.1.5.2. Bl-ASLF/D attivat u ssettjat f’Vadj, il-vettura għandha tinsaq b’veloċità ta’ 10 km/siegħa taħt il-Vadj. Il-vettura għandha mbagħad tiġi aċċellerata għal kemm ikun meħtieġ biex tintlaħaq il-Vadj* billi tiżdied il-forza fuq il-kontroll ta’ l-aċċelleratur fuq perjodu ta’ 1 s ± 0,2 s. Din il-forza għandha mbagħad tinżamm għal perjodu ta’ 30 sekonda, wara li l-veloċità tal-vettura tkun stabilizzata.1.5.3. Il-veloċità istantanea tal-vettura għandha tiġi reġistrata matul it-test sabiex tkun stabbilita l-kurva tal-veloċità fil-konfront tal-ħin u matul it-tħaddim ta’ l-ASLF/D kif xieraq. Il-preċiżjoni tal-kejl tal-veloċità għandha tkun ta’ ±1 fil-mija. Il-preċiżjoni tal-kejl tal-ħin għandha tkun ta’ inqas minn 0.1 s.1.5.4. It-test għandu jitqies bħala sodisfaċenti jekk ikunu sodisfatti r-rekwiżiti li ġejjin:1.5.4.1. Il-veloċità stabbilizzata (Vstab) milħuqa mill-vettura m’għandhiex taqbeż il-Vadj b’iktar minn 3 km/siegħa1.5.4.1.1. Wara li l-Vstab tintlaħaq għall-ewwel darba:1.5.4.1.1.1. il-Vmax m’għandhiex taqbeż il-Vstab b’iktar minn 5 fil-mija;1.5.4.1.1.2. ir-rata tal-bidla tal-veloċità m’għandhiex taqbeż iż –0,5 m/s2 meta mkejla fuq perjodu itwal minn 0,1 s;1.5.4.1.1.3. il-kondizzjonijiet ta’ veloċità stabbli speċifikati f’1.5.4.1.1. għandhom jinkisbu fi ħdan 10 s minn mindu tintlaħaq il-Vstab;1.5.4.1.2. Meta jinkiseb il-kontroll tal-veloċità stabbli:1.5.4.1.2.1. il-veloċità m’għandhiex tvarja b’iktar minn 3 km/siegħa mill-Vadj;1.5.4.1.2.2. ir-rata tal-bidla tal-veloċità m’għandhiex taqbeż iż-0,2 m/s2 meta mkejla fuq perjodu itwal minn 0,1 s;1.5.4.1.2.3. il-Vstab hija l-veloċità medja kalkolata għal interval minimu ta’ 20 sekonda li jibda 10 sekondi wara li tintlaħaq il-Vstab għall-ewwel darba;1.5.4.1.3. It-testijiet ta’ l-aċċellerazzjoni għandhom isiru u l-kriterji ta’ l-aċċellarazzjoni għandhom ikunu verifikati għal kull proporzjoni tal-ger li fit-teorija jippermetti li tinkiseb il-Vadj*.--------------------------------------------------